Müdafiə Nazirliyindən Kamil Zeynallı ilə bağlı açıqlama: 'Əsgərləri sıraya düzmək üçün...' - VİDEO\nMüdafiə Nazirliyindən Kamil Zeynallı ilə bağlı açıqlama: "Əsgərləri sıraya düzmək üçün..." - VİDEO\n03 yan 2021, 14:55\nSon günlər Kamil Zeynallı adlı sosial şəbəkə istifadəçisinin ön cəbhədə Azərbaycan əsgərlərinin qarşısında heç də birmənalı qarşılanmayan çıxışları gündəmin əsas müzakirə mövzularından biridir.\nSosial şəbəkələrdə gedən müzakirələrdə izləyicilərin əsas iradı K.Zeynallının şərəfinə Azərbaycan əsgərinin sıra düzülüşünə keçirilməsinə və onun çıxışlarına qulaq asmağa məcbur edilməsinə qarşı idi.\nYeniavaz.com “24saat.org”a istinadla xəbər verir ki, məsələ ilə bağlı Müdafiə Nazirliyindən Kamil Zeynallının Azərbaycan əsgərini sıraya düzməsinin heç bir əsası olmadığı bildirilib.\nNazirlik həmçinin bildirib ki, adıçəkiləm şəxsin Azərbaycan ordusunda heç bir vəzifəsi yoxdur və o, əsgərləri sıraya düzmək üçün heç kimdən icazə almayıb. MN “Sosial şəbəkə istifadəçisi olan digər şəxslər də istədikləri zaman əsgərimizi sıraya düzə bilərmi?” sualımıza da “xeyr” cavabını verib.\nKamil Zeynallının “Facebook” profilindəki sözügedən kadrları təqdim edirik:\n06 mar 2021, 15:42 294\n06 mar 2021, 15:06 644\n06 mar 2021, 14:05 621


"Rəqib də elə komanda idi ki" - Stadium.az\n"Rəqib də elə komanda idi ki"\n17.01.2018 | 1425 dəfə oxunub\n"Bu oyun bizim üçün çox faydalı alındı. Toplanışın yorğunluğu bu qarşılaşmada futbolçularda hiss olunurdu".\nStadium.Az xəbər verir ki, bu sözləri İsveçrənin “Sürix” klubu ilə yoxlama oyunundan sonra “Qəbələ”nin baş məşqçisi Roman Qriqorçuk deyib. Klubun rəsmi saytına danışan ukraynalı mütəxəssis qarşılaşma ilə bağlı fikirlərini açıqlayıb:\n“Rəqib də elə komanda idi ki, bizim yaxşı məşq etməyimizə səbəb oldu. Keçirdiyimiz görüş hazırlıq proqramımızda faydalı bir məşq idi. İki il öncə 4:0 hesabı ilə qalib gəlib, indi uduzmağımız isə heç nə demir. Həmin görüşü artıq unutmuşuq”.\nQeyd edək ki, “Qəbələ” bu gün Antalyadakı ikinci yoxlama oyununda “Sürix”ə 0:1 hesabı ilə uduzub. “Qırmızı-qaralar” ilk matçda isə “Akhisarspor”la 1:1 hesablı heç-heçəyə razılaşmışdı.


Şəmkir rayonu — Vikipediya\n40°49′57″ şm. e. 46°01′35″ ş. u.\nBu məqalə Şəmkir rayonu haqqındadır. Şəmkir şəhəri üçün Şəmkir səhifəsinə baxın.\n1 656.8 km²\n217 200  nəfər\nŞəmkir rayonu — Azərbaycan Respublikasında inzibati – ərazi vahidi. Azərbaycan Respublikasının şimal-qərbində yerləşir. Şəmkir rayonu (1991-ci ilədək Şamxor) 1930-cu ildə təşkil olunmuşdur.\n12 Dövlət və şəxsi müəssisələr\n14 İstirahət və turizm zonaları, idman kompleksləri\n15 Avtomobil və dəmir yolları\n16 Görkəmli şəxsləri\nKəndlərin sayı 61\nQəsəbələrin sayı 4\nİri və orta müəssisələrin sayı 59\nMəktəbəqədər uşaq müəssisələrinin sayı 53\nÜmumtəhsil məktəblərinin sayı 78\nXəstəxanalar və tibb müəssisələrinin sayı 71\nMədəniyyət ocaqlarının sayı 156\nŞəhər və iri qəsəbələrin adları[redaktə | mənbəni redaktə et]\nƏhalinin ümumi sayı 200 100\nŞəhər əhalisinin sayı 67721 nəfər\nKənd əhalisinin sayı 132423 nəfər\nƏhalinin orta sıxlığı 113.49 nəfər/km2\nƏhalinin cins qrupları üzrə sayı (kişilər) 49.58 %\nƏhalinin cins qrupları üzrə sayı (qadınlar) 50.42 %\nƏhalinin yaş qrupları üzrə sayı (uşaqlar) 11.26 %\nƏhalinin yaş qrupları üzrə sayı (18 yaşa qədər) 33.18 %\nƏhalinin yaş qrupları üzrə sayı (18-dən 55–60-a) 57.86 %\nƏhalinin yaş qrupları üzrə sayı (təqaüdçülər) 13.59 %\nAli təhsilli əhalinin sayı 5.79 %\nOrta təhsilli əhalinin sayı 56.10 %\nMəskunlaşmış qaçqınların sayı 12240\nMəskunlaşmış məcburi köçkünlərin sayı 1897\nÜmumi ərazi 1660.00 km2\nMəhsuldar torpaqların ümumi sahəsi 1245.00 km2\nKənd təsərrüfatına yararsız torpaqların sahəsi 415.00 km2\nHeyvandarlıq üçün otlaqların sahəsi 827.00 km2\nƏkilmiş torpaqların ümumi sahəsi 388.00 km2\nMeyvə bağlarının ümumi sahəsi 27.70 km2\nŞəmkir toponiminin mənası haqqında müxtəlif mülahizələr mövcuddur. Orta əsr ərəb və fars mənbələrində Şəmkür, türk mənbələrində isə Şəmkür, Şəmkir kimi göstərilmişdir. 1924-cü ildə İstanbulda "Müxtəsər Azərbaycan tarixi" kitabını çap etdirən Zeynaloğlu bu adı aşağıdakı kimi izah etmişdir. Şəms-Günəş-Kür-Tapınan, yəni Günəşə tapınanlar yurdu deməkdir. Dilçi alim Cahangirov isə bu adı "Şamkür", yəni "Kür qırağı" kimi izah etmişdir. Şəmkir erkən orta əsr şəhərlərindəndir. Qədim Şəmkir şəhərinin xarabalıqları Şəmkir çayının sol sahilindədir. Şəhərin qala yerinin sahəsi 20 hektar olmuşdur. Şəhər qala yeri çayın sağ sahilində iki körpü vasitəsilə birləşmişdir. Bu körpünün qalıqları indi də qalmaqdadır. VII əsrin ortalarında Şəmkir ərəblər tərəfindən işğal olundu. Ərəb xəlifəsi Mütəvəkkilin şərəfinə Mütəvəkkilliyə adlandırıldı. Şəhərin adı sonralar özünə qaytarıldı. Şəmkir haqqında yazan bütün tədqiqatçıların yekdil fikri belədir ki, şəhərin çiçəklənmə dövrü IX–XII əsrləri əhatə edir. Bu dövrdə Şəmkir səlcuqlar tərəfindən işğal olundu. X–XII əsrlərdə Şəmkir özünün yüksəliş dövrünü keçirirdi. XII əsrdə Eldəgizlərin hakimiyyəti dövründə Şəmkirə xüsusi diqqət yetirildi. XIII əsrdə monqol işğalçılarına qarşı qanlı döyüş gedən Azərbaycan şəhərlərindən biri Şəmkir olmuşdur. Şəhər əhalisi Bəhram hakimiyyətindən işğalçılara qarşı ciddi müqavimət göstərməyi tələb etmişdir. XVI əsrin əvvəllərindən Şəmkir mahalı Azərbaycanın Zülqədəz tayfa başçısının irsi hakimiyyətinə keçdi. Azərbaycanda xanlıqlar dövründə Şəmkir, Gəncə xanlığının tərkibində olmuşdur. 1803-cü ildə çar qoşunları tərəfindən tutulan Şəmkir Rusiyaya birləşdirildi. 1826–1828-ci illərdə, yəni sonuncu Rusiya-İran müharibəsinin qanlı səhifələrindən biri də Şəmkir yaxınlığında olmuşdur. 1826-cı il sentyabrın 3-də Şəmkir yaxınlığında baş vermiş döyüşdə çar qoşunları İran ordusunu məğlub etdi. XIX əsrin I yarısında çar hökumətinin icazəsi ilə Zaqafqaziyaya köçürülmüş alman kalonistlərindən bir qrupu Şəmkirdə məskunlaşdı. Həmin dövrdən Şamxor Anino adlandırıldı. 1918-ci il yanvarın 8–10-da Şamxor (indiki Şəmkir) stansiyası yaxınlığında Türkiyə cəbhəsindən geri qayıdan Rusiya hərbi hissələri tərk-silah edilmiş və bir çoxu güllələnmişdir. Bu hadisə tarixdə Şamxor hadisəsi kimi yadda qalıb. 1938-ci ildə şəhərin köhnə adı bərpa edildi. 1991-ci ildə isə yenidən Şəmkir şəhəri adlandırılmışdır.//\nŞəmkir rayonu ərazisində IX–XI əsrlərə aid Şəmkir şəhər xarabalıqları, IX–XI əsrlərə aid Şəmkir körpüsü, Şəmkir qalası (Qədimqala kəndi), XI–XII əsrlərə aid Baydar şəhər xarabalıqları (Bayramlı kəndi), XI–XII əsrlərə aid Qız qalası (Seyfəli kəndi), XVI–XVII əsrlərə aid məscid (Abbaslı kəndi), XI əsrə aid Qız qalası (Tatarlı kəndi), XVI–XVII əsrlərə aid körpü (Təhnəli kəndi), XVII əsrə aid Divan bürcü (Yeni Həyat kəndi), XVI–XVII əsrlərə aid Koroğlu qalası (Şəmkir (şəhər)), dəmir dövrünə aid Qalaboynu qalacası (Atabəy kəndi), erkən orta əsrlərə aid Pir (Kilsə) (Dağ-Daşbulaq), 1909-cu ildə tikilmiş Alman kilsəsi (Şəmkir (şəhər)), XI–XII əsrlərə aid oğuz qəbiristanlığı (Yeni Seyfəli kəndi), XVI–XVII əsrlərə aid körpü (Zəyəm çayı üzərində) mövcuddur. Şəmkir şəhərində 1975-ci ildə inşa edilmiş Qələbə kompleksi, Düyərli kəndində 1975-ci ildə tikilmiş məscid binası, Çinarlı qəsəbəsində 1980-ci ildə inşa edilmiş Qələbə kompleksi, Şəmkir şəhərində, şəhərin Sərxan hissəsində və Naxırçılar hissəsində 1990-cı ildə qoyulmuş "20 Yanvar" abidələri, 1991-ci ildə şəhərdə ucaldılmış Aşıq Hüseyn Şəmkirlinin heykəli, Əliağa Şıxlinskinin büstü, Keçili kəndində 1992-ci ildə tikilmiş məscid, Qədimqala kəndində 1993-cü ildə ucaldılmış Koroğlunun abidəsi, Azərbaycanın Milli Qəhrəmanı Zaur Sarıyevin büstü, Şəhidlər parkı, İrmaşlı kəndində 1998-ci ildə inşa edilmiş məscid, Şəmkir şəhərində 1998-ci ildə inşa edilmiş Heydər Əliyev bulağı, 2001-ci ildə qoyulmuş 31 mart soyqırım abidəsi və Qurtuluş bulağı, Əliyaqublu kəndində 1998-ci ildə tikilmiş məscid, Qapanlı kəndində 2001-ci ildə inşa edilmiş 31 mart soyqırım abidəsi, Dəllər-Cırdaxan kəndində 2001-ci ildə ucaldılmış Yəhyabəy Dilqəmin abidəsi, Çənlibeldə 1997-ci ildə ucaldılmış Aşıq Ələsgərin heykəli kimi memarlıq abidələri var.\nŞəmkir rayonunda 2007–2008-ci tədris ilinin əvvəlinə 81 dövlət gündüz ümumtəhsil məktəblərində 35488 nəfər təhsil alan şagird olmuş, onların 29,1 faizi II və III növbədə oxuyanlardır. Ümumtəhsil məktəblərini 2883 nəfər bitirmiş və 2877 ümumi orta təhsil haqqında attestat almışdır. Dövlət ümumtəhsil məktəblərində şagirdlərin təlim tərbiyəsi ilə 4664 nəfər müəllim məşğul olur. Dövlət məktəbəqədər müəssisələrin sayı 53, bunlarda uşaqların sayı 2875 nəfər olmuşdur. Məktəbəqədər müəssisələrdə yerlərin sayı 3254, hər 100 yerə düşən uşaqların sayı 88 nəfər olmuşdur..\nŞəmkir rayonunda bələdiyyələr ilk dəfə 1999-cu ildə yaranmışdır. Rayonun 64 yaşayış məntəqəsində 57 bələdiyyə fəaliyyət göstərir. 1 şəhər, 4 qəsəbə, 52 kənd bələdiyyələri yerli özünüidarəetmə orqanı kimi şəhər, qəsəbə və kəndlərin idarə olunmasında iştirak edir.\nŞəmkir rayonunda bir tənəklik(üzümlük)\nŞəmkir rayonunda yetişdirilən əjdaha meyvəsi\nDövlət və şəxsi müəssisələr[redaktə | mənbəni redaktə et]\nŞəmkir rayonun iqtisadi inkişafında, iri dövlət və şəxsi müəssisələrin xüsusi rolu vardır. Cari ilin 1-ci yarısında sənaye məhsullarının həcmi 25266 min manat olmuşdur ki, bu 2007-ci ilin müvafiq dövrünə nisbətən 106%-i təşkil edir. Hal-hazırda rayonda 23 sənaye müəssisəsi fəaliyyət göstərir. 87 fərdi sahibkar hüquqi şəxs yaratmadan sənaye fəaliyyəti ilə məşğul olur. Rayon sənayesinin ümumi məhsul buraxılışında qeyri dövlət bölməsinin xüsusi çəkisi 12,5 faizi təşkil edir. Rayonda fəaliyyət göstərən Şəmkir SES silsiləsi Məhdud Məsuliyyətli Cəmiyyət, işçilərin sayı 212 nəfər, Şəmkir Paylayıcı Elektrik Şəbəkəsi işçilərinin sayı 207 nəfər, Şəmkir RET Məhdud Məsuliyyətli Cəmiyyət işçilərin sayı 90 nəfər, Şəmkir " Sukanal" istismar idarəsi, işçilərin sayı 48 nəfər, Şəmkir 23 saylı Yol İstismar idarəsi, işçilərin sayı 70 nəfər, Çınqıl Məhdud Məsuliyyətli Cəmiyyəti, işçilərin sayı 64 nəfər, "Zəyəmkəndmaş" Açıq səhmdar Cəmiyyəti, işçilərin sayı 53 nəfər, "Arzu-99" Məhdud Məsuliyyətli Cəmiyyəti, işçilərin sayı 18 nəfər, "Vitamin VIO" Açıq səhmdar Cəmiyyəti, işçilərin sayı 600 nəfər, "Şərq Ulduzu" firması, işçilərin sayı 56 nəfər, "Seymur" Məhdud Məsuliyyətli Cəmiyyəti, işçilərin sayı 23 nəfər və s. müəssisələr rayonun iqtisadiyyatında xüsusi potensiala malikdirlər.\n2 saylı Şəmkir şərab zavodunun əsası 1860–1896-cı illərdə Alman Xristo Forer qardaşları tərəfindən təsis edilmişdir. Alman şərabçıları tərəfindən əsası qoyulmuş şərabçılıq ənənələrini hal-hazırda 2 saylı Şəmkir şərabçılıq davam etdirir. Əvvəllər olduğu kimi şərab yaşı 1 əsrdən çox olan palıd çəlləklərdə saxlanılır.\nİstirahət və turizm zonaları, idman kompleksləri[redaktə | mənbəni redaktə et]\nŞəmkir rayonunda 1 ədəd idman güləş məktəbi fəaliyyət göstərir. Bakı-Tbilisi şosesinin kənarında Şəmkir Olimpiya İdman Kompleksi yerləşir. Şəmkir şəhərində müasir standartlara cavab verən və 7 mindən çox tamaşaçı tutan futbol stadionu fəaliyyət göstərir. Rayonun dağlıq hissəsində "Yasamal" istirahət zonasında koteclər tikilmişdir. Kür qəsəbəsində, Kür çayının sağ sahilində Naftalan nefti ilə müalicə olunan kompleks sanatoriya müəssisəsi tikilmişdir. İkimərtəbəli memarlıq üslubunda tikilmiş bu binada insanların müalicəsi və hər cür sağlamlıq tədbirlərinin görülməsi üçün şərait yaradılmışdır. Rayonda "Excelsior Hotel Shamkir" mehmanxanası fəaliyyət göstərir.\nAvtomobil və dəmir yolları[redaktə | mənbəni redaktə et]\nƏhməd Cavad — Şair, Azərbaycan himninin sözlərinin müəllifi.\nFərman Salmanov — Geologiya-minerologiya elmləri doktoru.\nYaqub Hacıyev — Azərbaycan Milli Elmlər Akademiyasının Kənd təsərrüfatı İnstitutunun akademiki.\nRüstəm Əliyev — Şərqşünas alim.\nLeyla Bədirbəyli — Azərbaycan SSR xalq artisti.\nTeymur Əhmədov — jurnalist, "Respublika" qəzetinin baş redaktoru.\nGülxar Həsənova — Azərbaycan SSR xalq artisti.\nZülfüqar Abdullayev — təhsil işçisi, "Tərəqqi" medalı laureatı (2005).\nDavud Hacıyev — Gəncə Dövlət Universitetinin rektoru.\nMübariz Qurbanlı — Yeni Azərbaycan Partiyası Siyasi Şurasının üzvü, YAP-ın icra katibinin müavinidir.\nTacəddin Mehdiyev — general-mayor, Azərbaycan Respublikasının müdafiə naziri (1991–1992).\nAslan Aslanov — Yeni Azərbaycan Partiyası Siyasi Şurasının üzvü, Biologiya elmləri doktoru, dosent, Tbilisinin fəxri vətəndaşı, Gürcüstan Yazıçılar İttifaqının fəxri üzvü, Polkovnik.\nPaşa Qəlbinur — Tibb elmləri doktoru, ATU-nun Oftolmologiya kafedrasının müdiri.\nSabir Məmmədov (1944–1994) — Şəmkir rayon İcraiyyə Komitəsinin sədri və Azərbaycan Ali Sovetinin deputatı.\nVüqar Namazov — pauerliftinq üzrə dünya və Avropa çempionu.\nYasin Qarayev — Azərbaycan Respublikasının xalq artisti.\nMolla Vəli Vidadi — 18-ci əsr Azərbaycan şairi.\nYəhya bəy Dilqəm — 19-cu əsr Azərbaycan aşığı\nİsrafil Məmmədov- Azərbaycanın ilk Sovet İttifaqı Qəhrəmanı\nVüqar Yusifov — Azərbaycan Respublikası MN Xüsusi Təyinatlı Qüvvələrin keçmiş Kəşfiyyat rəisi — polkovnik, şəhid.\nBələdiyyə informasiya sistemi Arxivləşdirilib 2008-12-06 at the Wayback Machine\nMənbə — "https://az.wikipedia.org/w/index.php?title=Şəmkir_rayonu&oldid=6444733"\nBu səhifə sonuncu dəfə 12 may 2022 09:28 tarixində redaktə edilib.


Mövqeli say sistemlərində hesab əməlləri\nBiz hesablamaları onluq say sistemində aparırıq. Çox kiçik yaşlarımızdan bu say sistemindən istifadə etdiyimizdən hesablama aparmaq bizə çox sadə görünür. Elə ki, başqa bir say sistemi ilə hesablama tələb olundu, bax onda bu iş bizə çox mürəkkəb gəlir. Halbuki, say sisteminin əsasından asılı olmayaraq hesab əməllərinin yerinə yetirilmə qaydası dəyişməzdir. Bunu daha dəqiq dərk etmək üçün onluq say sistemində apardığımız toplama əməlinə fikir verək. Tutaq ki, iki ədəd üç rəqəmli ədəd üzərində toplama yerinə yetirməliyik. Bu zaman hər iki ədədi alt-alta yazırıq. Sonra təkliklər mərtəbəsindəki rəqəmləri toplayırıq, əgər onların cəmi 10-dan kiçik olarsa, cəm olduğu kimi müvafiq mərtəbəyə yazılır. Əgər şərt ödənməzsə, alınan ədədin təkliklər mərtəbəsi müvafiq mərtəbəyə yazılır və növbəti mərtəbəyə göndərmək üçün yadda bir vahid saxlanılır. Bu əməliyyat digər mərtəbələrdə də eynilə yerinə yetirilir.\nBurada mexaniki şəkildə növbəti mərtəbəyə vahid göndərmənin mahiyyətinə nəzər salsaq, biz bütün say sistemlərinə tətbiq oluna bilən universal toplama qaydası əldə edərik.\nBelə ki, təkliklər mərtəbəsindəki toplamadan alınan ədədi, sadəcə, məxrəci say sisteminin əsası olan adi kəsrin surətində göstəririk. Daha sonra bu adi kəsri düzgün şəklə salırıq və surəti müvafiq mərtəbədə yazmaqla, tam hissəni növbəti mərtəbəyə göndəririk. Bu da problemin həlli!\nMəsələn, 125 və 369 ədədlərini toplayaq.\nKəsr qaydasını tətbiq edək, buradan 4-ü təkliklər mərtəbəsində yazırıq və onluqlar mərtəbəsinə tam hissədəki 1-i göndəririk.\nİndi isə 8-lik say sistemində iki ədədi toplayaq. Məsələn, 247+356\nKəsr qaydası: buradan təkliklər mərtəbəsinə 5 yazılacağı, növbətiyə isə 1 göndəriləcəyi bəlli olur.\nKəsr qaydası: buradan cari mərtəbəyə 2 yazıb, növbəti mərtəbəyə 1 göndəririk.\nKəsr qaydası: kəsri düzgündür, deməli, cari mərtəbəyə 6 yazırıq, növbəti mərtəbəyə isə heç nə göndərilmir. Cavab 625 edir.\nGöründüyü kimi, hesablama qaydası dəyişmədi.\nÇıxma əməlinin yerinə yetirilmə qaydası da bütün say sistemlərində eynidir. Belə ki, çıxılacaq ədədlər müvafiq mərtəbələri alt-alta olmaqla yazılır, yuxarıda yazılmış ədədin ən kiçik mərtəbəsindən aşağıdakı ədədin ən kiçik mərtəbəsi çıxılır, alınan ədəd yeni sətirdə müvafiq mərtəbədə yazılır. Əgər azalan çıxılandan kiçik olarsa, daha böyük mərtəbədəki ədəddən bir vahid cari mərtəbəyə “ötürülür”.\nOnluq say sistemində bu hesablamaya aid bir misala baxaq:\nƏvvəlcə, təkliklər mərtəbəsindəki 6-dan, müvafiq mərtəbədəki 7 çıxılmalıdır, lakin 6 ədədi 7-dən kiçik olduğundan, onluqlar mərtəbəsindəki 2-dən bir vahid təkliklər mərtəbəsinə “ötürülür” və beləliklə, 16-dan 7 çıxmış oluruq. Burada diqqəti “niyə onluqlar mərtəbəsi bir vahid azaldıqda təkliklər mərtəbəsi on vahid artır?” sualına yönəltməliyik. Cavab çox bəsitdir: “Ona görə ki, say sisteminin əsası ondur”.\nDeməli, eyni əməliyyat 8-lik say sistemində aparılarsa, mərtəbədəki kiçik ədəddən böyük çıxılarkən növbəti mərtəbə bir vahid azalacaq, cari mərtəbə 8 vahid artacaq. Aydın məsələdir ki, bu əməliyyat ikilikdə 2, onaltılıqda isə 16 vahidin “ötürülməsi” ilə aparılacaq.\nYuxarıdakı misalda əvvəlcə 4-dən 5 çıxılmalıdır. Lakin 5 ədədi 4-dən böyükdür. Odur ki, növbəti mərtəbədəki 2-dən bir vahid çıxırıq (2 – 1 = 1), bu zaman cari mərtəbənin qiyməti 8 vahid artır (4 + 8 = 12). Alınmış yeni qiymətdən 5 çıxılır (12 – 5 = 7) və müvafiq mərtəbəyə yazılır. Daha sonra 1-dən (çıxmadan sonra 2-nin yerində 1 qalır) 6 çıxmalıyıq. Yenə də, eyni qaydadan istifadə edirik. 6-dan 1 vahid çıxırıq, bu zaman 1-in üzərinə 8 əlavə olunur (1 + 8 = 9). Bu dəfə 9-dan 6 çıxırıq və müvafiq mərtəbəyə yazırıq (9 – 6 = 3). Son olaraq da, 5-dən (çıxmadan sonra 6-nın yerində 5 qalıb) 3 çıxılır (5 – 3 = 2) və nəticə müvafiq mərtəbəyə yazılır.\nBu hesablama əməliyyatı da bütün say sistemləri üçün doğrudur.\nAşağıda verilmiş misalları yuxarıdakı izahatla müqayisəli şəkildə təhlil etməklə, hesablama qaydalarını tam olaraq mənimsəmək mümkündür.


Oktyabrın 25-də Bakı Metropoliteni Qapalı Səhmdar Cəmiyyəti gücləndirilmiş iş rejimində çalışacaq.\nFutbolinfo.az xəbər verir ki, bu barədə qurumun mətbuat xidməti məlumat yayıb.\nMəlumatda bildirilir ki, əməliyyat planına uyğun olaraq, “Qarabağ" futbol klubunun Avropa Liqasının qrup matçı çərçivəsində Bakı Olimpiya Stadionunda keçirəcəyi ev oyunu zamanı arenaya ən yaxın məsafədə yerləşən "Koroğlu" stansiyasında gücləndirilmiş iş rejimi tətbiq olunacaq:\n"Əsas vəzifə sərnişinlərin stansiyanın xidmətindən təhlükəsiz və rahat istifadəsini təmin etməkdir. Həmin müddətdə sərnişin axınının tənzimlənməsi məqsədilə canlı qüvvə və texniki vasitələr ayrılacaq. Ehtiyat qatarlar nəzərdə tutulacaq və zərurət yaranarsa, xəttə veriləcək".\ntarix: 24-10-2018 16:42


🥇 ▷ Koji Igarashi daha qanlı oyunlar planlaşdırır » ✅\nKoji Igarashi daha qanlı oyunlar planlaşdırır\nKoji Igarashi, eks Castlevania arxasında istehsalçı və yaradıcı Ləkələnmiş qan: Gecənin ritualı, Dəyişməyə ümid edirəm Ləkələnmiş qan bir sıra oyun.\nOyun haqqında məlumat verənə (318 nömrəli) inkişaf haqqında danışın Ləkələnmiş qan: Gecənin ritualı Koji, ən çətin hissənin xarici bir studiya ilə işləyərkən keyfiyyətə nəzarət edilməsini söylədi?\n"Xarici bir studiya ilə işləyərkən, işlər dəyişdikdə keyfiyyət xəttinə uyğunlaşmaq çətin ola bilər. Bloodstained ilə əvvəlcə hədəflərimizi xarici studiya ilə bölüşəcəyik və hər ikimizlə razılaşdığımıza və ehtiyaclarımızı təyin etdiyimizə əmin olacağıq. düzgün planlaşdırma əldə etmək çətindir. "\nBu hətta inkişafların necə baş verdiyinə görə oyunun bütün hissələrini yenidən yaratmağa məcbur oldu. Bu, əvvəlki oyundakı bəzi gecikmələri izah edə bilər.\nOyun Switch Port artıq bir çox qrafika və performans problemi var, Koji belə dedi "Sərbəst buraxıldıqda pis olacağını gözləmirdim." WayForward optimallaşdırmağa və inkişaf etdirməyə kömək etdiyini vurğuladı Switch cari liman\nDaha sonra Koji də etmək planlarını müzakirə etdi Ləkələnmiş qan bir sıra olaraq, bunu elan "bu qədər səydən sonra növbəti addım üçün başlanğıc nöqtəsi (…) " 2D lateral yerdəyişmələrin işin ən güclü atributu olduğunu söyləsə də, maraqlandı "Fərqli dünya parametrləri ilə daha çox janr oyunları."Bu ona və komandasına meydan oxuyacaq."\nSizə daha çox məlumat verməyə davam edəcəyik.\nLəkələnmiş qan: Gecənin ritualı indi çıxdı Windows PC, PlayStation 4, Nintendo Switch və Xbox One. Əgər darıxırsınızsa, bizim nəzərdən buradan tapa bilərsiniz (çox tövsiyə edirik!).


ATƏT sədri: "Həmsədrlərin səylərini dəstəkləməyə davam edəcəyik" '; // item += '\nİtaliyanın ATƏT-dəki sədrliyi Dağlıq Qarabağ münaqişəsinin həlli üçün 2018-ci ildə ATƏT-in Minsk qrupunun fəaliyyətini dəstəkləmək niyyətindədir.\n"Ölkə.Az" "Report"a istinadən xəbər verir ki, bu barədə Avropada Təhlükəsizlik və Əməkdaşlıq Təşkilatının (ATƏT) fəaliyyətdə olan sədri, İtaliyanın xarici işlər naziri Ancelino Alfano Vyanada Daimi Şuranın iclasında 2018-ci ildə fəaliyyətinin prioritetlərini açıqlayarkən bildirib.\n"Diqqətimiz bütün həll olunmamış münaqişələrə yönələcək", - ATƏT-in fəaliyyətdə olan sədri vurğulayıb.\nO qeyd edib ki, 2018-ci ildə ATƏT-ə sədrlik çərçivəsində İtaliya təşkilata daxil olan ölkələr arasında dialoqun intensivləşdirilməsini nəzərdə tutur və bu, əsas prinsiplərdən biridir.\nA.Alfanonun sözlərinə görə, İtaliyanın ATƏT-dəki sədrliyinin daha bir prioriteti Minsk razılaşmaları çərçivəsində Ukraynadakı böhranı həll etməkdir.


Bazar ertəsi 29 Noyabr 2021 / 17:54\n“Samsung” şirkəti Nyu-Yorkda Galaxy S8 и S8 Plus smartfonlarını təqdim edib. Böyük modelin ekranının diaqonalı 6,2, kiçik modelinki isə 5,8 dyümdür. Telefonun korpusu metal çərçivəli şüşədəndir. Əvvəlkilər kimi yeni S8 də IP68 standartı ilə su və tozdan qorunur. Bu isə o deməkdir ki, telefon yarım saat ərzində yarım metr dərinlikdə heç bir problemsiz qala bilər. Əsas kamera 12, ön kamera isə 8 meqapikseldir.\nFacebook “Android” və “iOS” sistemləri üçün nəzərdə tutulmuş mobil tətbiqinə yenilənməni təqdim edib. Yenilənmə özündə 3 yeni funksiyanı birləşdirir: Təkmilləşdirilmiş kamera funksiyası, ana səhifənin yuxarı hissəsində yerləşən “Stories” bölməsi və “Direct” adlı şəxsi söhbətlər bölməsi. Təkmilləşdirilmiş kamera funksiyası foto və videoya tətbiq olunan bir çox effekt, maska, çərçivə və interaktiv filtləri özündə birləşdirir. “Snapchat”, “Instagram”, “Facebook Messenger” və “WhatsApp”da olan “Stories” bölməsi bundan sonra sosial şəbəkənin mobil versiyasında, ana səhifənin yuxarı hissəsində təqdim olunacaq. “Direct” funksiyası isə müəyyən istifadəçi ilə foto və video paylaşılmasını təmin edir. Bununla belə, göndərilmiş foto və videolar da müəyyən müddətdən sonra avtomatik olaraq pozulur. Həmin kontenti qəbul edəcək şəxs isə onlara baxa və cavab verə bilər. Lakin kontent barəsində söhbət yekunlaşdıqdan sonra sözügedən kontent artıq “Direct” bölməsində görünməyəcək.\nHTC-nin aprel ayında təqdim edəcəyi flaqmanı HTC U, çox fərqli bir xüsusiyyət ilə gəlir. Daha əvvəl HTC-nin, HTC U adlı ağıllı telefon üzərində çalışdığına dair söz-söhbətlər eşitmişdik. “Ocean” kod adı olan telefon 2017-ci ilə aid bir başqa flaqmanıdır. İndi də, VentureBeat saytı HTC U ilə əlaqədar əhəmiyyətli məlumatlar açıqladı. Hesabata görə HTC U, 5.5 inç WQHD (2560 x 1440) ekrana sahib olacaq və Snapdragon 835 prosessoru ilə güçlendiriləcək. Telefonun 12MP arxa və 16MP ön kameralara sahib olması və 64 və ya 128GB daxili yaddaş sahəsi və microSD kart ilə gəlməsi gözlənilir. Proqram hissəsində isə HTC U, Android 7.1 əməliyyat sistemi və Sense 9 UIinterfeysini işlədəcək. HTC U-nun ön plana çıxan xüsusiyyəti telefonun ətrafında olan və müxtəlif xüsusiyyətləri nəzarət etmək üçün istifadə edilə biləcək metal çərçivəyə yerləşdirilmiş sensorlara sahib Edge Sense ilə sensor çərçivəyə sahib olacağı mənasına gəlir. Hesabata görə, HTC May ayında satışa təqdim ediləcək olan HTC U-nu Aprel ayında rəsmi olaraq açıqlayacaq.\nBugün Tiblisi vaxtı ilə saat 19:00-da Samsung Galaxy Unpacked 2017 tədbiri baş tutacaq. Bu tədbirdə “Samsung” şirkəti Galaxy S8 və Galaxy S8+ flaqman smartfonlarını təqdim edəcək. Nyu Yorkda baş tutacaq təqdimatın canlı yayımını aşağıda təqdim olunmuş videodan izləyə biləcəksiniz. Düzü bu iki smartfon haqqında sızdırılmış bir çox məlumatlardan sonra şirkətin bizləri nə ilə təəccübləndirəcəyini müəyyən etmək çox çətindir. Lakin buna baxmayaraq sözügedən smartfonlar 2017-ci ilin ən çox gözlənilən smartfonlarından biridir. Əvvəlki məlumatlara əsasən hər iki smartfon çərçivəsiz və “Home” fiziki düyməsiz olacaq. Sensorlu ekran isə ön panelin bütün hissəsini əhatə edəcək. Bundan əlavə olaraq yeni smartfonlarda “Qualcomm” şirkətinin 8 nüvəli yeni Snapdragon 835 prosessorlarının olacağı da güman olunur. Biz Technote olaraq təqdimatda olacaq ən vacib xəbərləri sizlərə çatdıracağıq. Bizi izləməkdə davam edin.\n“Samsung” şirkəti çoxdan gözlənilən Galaxy S8 və Galaxy S8 Plus modellərini təqdim etdi. Sözügedən smartfonlar çərçivəsiz ekran, Bixby səsli köməkçisinə və yüksək qiymətə sahibdirlər. Beləliklə Galaxy S seriyası iki yeni model ilə qarşımıza çıxdı. Onlar Galaxy S8 və Galaxy S8 Plus modelləridir. Gördüyünüz kimi Edge modeli bu dəfə yoxdur. Hər iki smartfon, qıraqları əyilmiş ekranlara sahibdir. Lakin bu əyilmə, Galaxy S7 Edge-dən bir qədər kiçikdir. Korpusun konstruksiyası artıq Galaxy S seriyası üçün ənənəvidir. Yəni, korpus iki tərəfdən şüşə və metal çərçivədən ibarətdir. Smartfonun sol tərəfində Bixby səsli köməkçisindən istifadə etmək üçün əlavə düymələr yerləşdirilmişdir. Galaxy S8-də fiziki “Home” düyməsindən imtina olunub. Barmaq izi skanı isə smartfonun arxa panelindəki kameranın sağ tərəfində yerləşir. Ön paneldə azad olmuş əlavə yerlər isə ekran ölçüsünün böyüdülməsinə və ön panelin tamamilə əhatə olunmasına imkan yaradıb. Belə ki, Galaxy S8, 5.8 inç, Galaxy S8 Plus isə 6.2 inç Super AMOLED ekranla təmin olunmuşdur. Təbii ki, smartfon korpusu IP68 standartlı sudan və tozdan qorunma fubnksiyasına sahibdir. Beləliklə sözügedən smartfonları yarım saat müddətinə 1.5 m dərinliyə endirmək olar. Smartfonların USB Type-C girişlərinə sahib olmalarına baxmayaraq 3,5 mm-lik audiogiriş olduğu kimi qalıb.\n“iOS” qurğu istifadəçiləri artıq mobil əməliyyat sisteminin yeni – 10.3 versiyasını quraşdırmaqla itmiş simsiz “AirPods” qulaqcıqlarının axtarışına kömək edən unikal funksiyadan yararlanmaq imkanı əldə ediblər. Funksiyadan istifadə üçün smartfonda “Bluetooth”u qoşaraq “iPhone” və qulaqcıq arasında birləşməni gözləmək tələb olunur. Bundan sonra “iPhone”u tap” proqramını açaraq qurğular siyahısında “AirPods” qulaqcığını seçmək və “Səsləndir” düyməsini sıxmaq lazımdır. Qeyd edək ki, itmiş qulaqcıq bağlı enerjidoldurma çexolunda olanda səsləndirmə funksiyası işləmir. Bundan başqa, “iOS” sisteminin 10.3 versiyasında istifadəçi haqqında ətraflı məlumat və şəxsi qurğulara tez keçid almaq üçün əlavə yuxarı panel istifadəyə verilib. Əməliyyat sistem üçün yenilənmə ilə yanaşı, “Apple” şirkəti “tvOS”, “macOS” və “watchOS” sistemlərinin yeni versiyalarını təqdim edib.\nDünyada hər 5 mobil telefondan biri və video oyun üçün hazırlanan hər dördüncü idarəetmə pultu saxtadır. Bu barədə İqtisadi Əməkdaşlıq və İnkişaf Təşkilatı (İƏİT) məruzə dərc edib. Məruzədə qeyd olunur ki, 2013-ci il gömrük məlumatlarını təhlil edərkən dünyada texnikların 6,5 faizinin saxta olması üzə çıxıb. İƏİT-in apardığı araşdırmaya əsasən, hazırda dünya bazarında saxta kommunikasiya texnikasının ticarətin dövrüyyəsi 143 milyard dollar təşkil edir. İqtisadi Əməkdaşlıq və İnkişaf Təşkilatının məruzəsinə əsasən, Çin saxta texnikanın əsas mənbəyi sayılır. Təşkilat xəbərdarlıq edir ki, saxta texnika, istifadəçilərin sağlamlığı və təhlükəsizliyi üçün təhlükəli ola bilər. Məsələn, istifadəçilərin şəxsi məlumatlarının çox rahatlıqla oğurlanma riski var. Bundan əlavə saxta texnikada zərərli maddələrdən qurğuşun və kadmiuma rast gəlmək mümkündür. Bu isə tenikaların cərəyana qoşulması zamanı istifadəçilərin elekterik vurması ilə nəticələnə bilər.\nFeysbukun mobil mesajlaşma tətbiqi olan Feysbuk Messencer bu gün növbəti dəfə yenilənib. Yeniliyə əsasən, istifadəçilər “Live location” (olduğun yer) xidməti ilə artıq harda olduqlarını paylaşa biləcəklər. İOS və Android istifadəçiləri üçün nəzərdə tutulmuş yenilik vasitəsi ilə olduğunuz yeri eyni zamanda bir və ya bir neçə şəxsə bildirmək olar. Bu yenilikdən istifadə etmək istəməyənlər isə xidməti asanlıqla ləğv edə bilərlər. Qeyd edək ki, yenilikdən faydalanmaq üçün Feysbuk Messencer tətbiqini yeniləmək lazımdır.\nİqtisadi Əməkdaşlıq və İnkişaf Təşkilatının (OECD) mütəxəssisləri dünya kompüter və elektronika bazarının təhlilini aparıblar. Təhlil nəticəsində müəyyənləşdirilib ki, 8 və 10 düym ekrana malik netbuk, noutbuk və planşetlərin 6,1 faizi saxtadır. Kontrafakt akkumulyator və batareyaların payı 5 faiz, telefonların payı 25 faiz təşkil edir. Mütəxəssislərin fikrincə, bütün dünya üzrə istehsal olunan oyun avadanlıqlarının 25 faizi saxtadır. Bu, rabitə tipli mobil cihazlar seqmentinə – smartfon, telefon, fablet və planşetlərə də aiddir. Araşdırmada göstərilir ki, dünya kompüter və elektronika bazarında kontrafakt məhsulların payı ümumilikdə 6,5 faiz təşkil edir. Saxta flaş-kartların, kartrider və yaddaş kartlarının göstəricisi 15 faiz, dinləyici qurğular və audio-video izləmək üçün proqramların göstəricisi 8 faiz, idarəetmə pultlarının isə 6 faiz təşkil edir.\nSmartfonları qızıl və bahalı daş-qaşlarla bəzəyən Finlandiyanın “Legend” şirkəti bu günlərdə istehsal olunan “Huawei P10” smartfonunun xüsusi versiyasını təqdim edib. Istehsalçı cəmi 8 ədəd belə smartfon hazırlayıb. Onların hər birinin qiyməti 2 690 avrodur. Smartfonun korpusu 24 karatlıq qızılla örtülüb və gözlərində qırmızı brilyantlar olan əjdaha təsviri ilə bəzədilib. Smartfon alıcıya taxta kolleksiya futlyarında çatdırılacaq. Bu futlyarın içində orijinallıq və zəmanət sertifikatı da olacaq.\nABŞ-ın “Linkedİn” sosial şəbəkəsi Rusiyanın Federal Vergi Xidmətində qeydiyyatdan keçib. Aprel ayından etibarən daha 128 xarici şirkət Rusiyaya vergi ödəyəcək. Bildirilir ki, bundan əvvəl “Linkedİn” sosial şəbəkəsi ölkə sakinlərinin şəxsi məlumatlarının mühafizəsi ilə bağlı Rusiya qanunvericiliyinin tələblərini yerinə yetirməkdən imtina edirdi. Məhz bu səbəblə sosial şəbəkə bütün Rusiya ərazisində Rusiya Rabitə, İnformasiya Texnologiyaları və Kütləvi Kommunikasiyalar Sahəsinə Nəzarət üzrə Federal Xidməti (Roskomnadzor) tərəfindən blok edilmişdi. Ancaq şirkət bu qərardan narazı qalıb. Onlar bütün qanunları icra etdiklərini deyirlər. Buna baxmayaraq, ABŞ-ın “Microsoft” korporasiyasına məxsus “Linkedin” sosial şəbəkəsi yaxın zamanlarda bütün Rusiya sakinləri üçün yenidən əlçatan olacaq. Çünki şirkət rəhbərliyi Rusiya Federal Vergi Xidmətində qeydiyyatdan keçməyə razılıq verib. “Linkedİn” sosial şəbəkəsindən başqa, “Apple”, “Amazon”, “Google” və “Microsoft” kimi iri texnoloji şirkətlər də Rusiyanın Federal Vergi Xidmətində qeydiyyatdan keçiblər.\nSinqapurda “Samsung” mağazalarından biri şirkətin yeni smartfonu – “Galaxy S8”in təqdimatından bir gün öncə yanıb. Yanğın səhər tezdən, mağaza hələ açılmamış başlayıb. Yanğını avtomatik yanğınsöndürmə sistemi vasitəsilə tez bir müddətdə söndürmək mümkün olub. Heç kim zərər çəkməyib. Xatırladaq ki, “Samsung Galaxy S8” smartfonu bu gün Nyu Yorkda rəsmən təqdim ediləcək. İnsayderlərin məlumatına görə, smartfon 5,8 və 6,2 ekran ölçülüdür. Cihazın qiyməti 799 avrodan başlayır.\nTəkəli kəndində qadın qonşusunu bıçaqlayıb\nZaur Tabatadze birinci müavin vəzifəsini saxladı


4-qat dünya və 4-qat Avropa çempionumuz: Hər kəs öz gücünü bilir və öz gücünə inanır - Olimpiya Idman NövləriOlimpiya Idman Növləri\n4-qat dünya və 4-qat Avropa çempionumuz: Hər kəs öz gücünü bilir və öz gücünə inanır\n18 avqust 2016 / 21:10 Baxış sayı: 982\nRio-2016-da 1-nəfərlik kanoe qayığında 200 metr məsafədə gümüş medal qazanan Valentin Demyanenko ilk təəssüratını yerində “İdman” qəzetinə bölüşüb. Allsport.az saytı xəbər verir ki, London-2012-də buraxdığı fürsəti Braziliyada fövtə verməyən 4-qat dünya və 4-qat Avropa çempionumuz, nəticəsindən razı qalmadığını deyib.\n– Valentin, səni təbrik edirik. Hansı hissləri keçirirsən?\n– Olimpiadada medal qazanmaq inanılmaz hisslər oyadır. Gərgin yürüş oldu. Rəqiblər çox güclü idi. Elə alındı ki, ikinci oldum.\n– Ümumiyyətlə, özün hansı nəticəni gözləyirdin?\n– Olimpiadaya gələn hər bir idmançı qızıl medal arzulayır. 2-ci, 3-cü, 4-cü olmaq istəyən yoxdur.\n– Ancaq konkret rəqiblərin siyahısına baxanda, idmançı düşünür ki hansı yeri tuta bilər.\n– Hər kəs öz gücünü bilir və öz gücünə inanır. Buradakılar da öz güclərinə inanan idmançılardır.\n– Nəticə elə alındı ki, Azərbaycanın Rioda 10-cu medalını sən qazandın. Bizim oxuculara nə deyə bilərsən?\n– İdmanla məşğul olun. İdman həmişə irəli aparır, sağlamlıqdır. Digər yandan da idman nizam-intizamdır, insanı məsuliyyətə öyrədir.\n– Sən bir çox mötəbər yarışlarda iştirak etmisən. İndi nə hiss edirsən? Fiziki hazır idinmi?\n– 100 faiz hazır idim.\n– Nəzərə alsaq ki, ötən olimpiadada medal olmadı, indi gümüş medal əla nəticədir.\n– Mənim üçün deyil. 15 yaşımdan, həyatımın yarısını bu idmanla məşğul oluram.\n– Ümid edirik, Tokioda qızıl medal olacaq.\n– Tokioda 200 metrlik yarışı ləğv edirlər. Başqasına keçmək lazım gələcək.\n– Evə dönəndə birinci nə etmək istəyirsən?\n– İlk növbədə atamın anamın yanına gedib sevincimi onlarla bölüşmək istəyirəm.\nSöhbətləşdi: Qabil Mehdiyev\n“Gözəllik utancaq ola bilməz: göstərmək üçün bir şey varsa, bunu etməlisən”\n25 İyun 2020 11:00\nRusiyalı üzgüçü karantində Los-Anceles sakinlərini heyrətləndirir\n06 İyun 2020 18:00


Qubada "Heydər Əliyev və Azərbaycan mətbuatı" mühazirəsi təşkil edilib (FOTO)\nQubada "Heydər Əliyev və Azərbaycan mətbuatı" mühazirəsi təşkil edilib (FOTO)\nCəmiyyət 11 May 2017 11:16 (UTC+04:00)\nBilik Fondu Qubada "Heydər Əliyev və Azərbaycan mətbuatı” mövzusunda mühazirə təşkil edib.\nFondun İnformasiya təminatı sektorundan Trend-ə verilən məlumata görə, Azərbaycan Respublikasının Prezidenti yanında Bilik Fondu ulu öndər Heydər Əliyevin anadan olmasının 94-cü ildönümü münasibəti ilə bölgələrdə “Heydər Əliyev və Azərbaycan mətbuatı” mövzusunda silsilə mühazirələr təşkil edib.\n“Kaspi” qəzetinin baş redaktoru İlham Quliyev Bilik Fondunun təşkilatçılığı ilə Quba Heydər Əliyev Mərkəzində "Heydər Əliyev və Azərbaycan mətbuatı” mövzusunda mühazirə deyib. Tədbirdə rayon icra hakimiyyətinin, ictimai təşkilatların təmsilçiləri, bölgədəki media nümayəndələri və yerli gənclər iştirak ediblər.\nTədbiri Quba rayon İcra hakimiyyətinin baş məsləhətçisi Cabbarov Seyid açaraq bildirib ki, Ümummilli liderin anadan olmasının 94-cü ildönümü rayonda geniş şəkildə qeyd edilir, müxtəlif tədbirlər keçirilir. Bilik Fonudunun təşkilatçılığı ilə keçiriən bu mühazirə də həmin tədbirlərin tərkib hissəsidir.\nÖz növbəsində məruzəçi Ümummilli liderin Azərbaycan mətbuatına münasibəti, mətbuatın inkişafı ilə bağlı atdığı addımlar, jurnalistikaya və jurnalistlərə verdiyi dəstək barədə danışıb. Qeyd edilib ki, müstəqillik illərində Azərbaycan mətbuatının formalaşması, mükəmməl qanunvericilik bazasının yaradılması Heydər Əliyevin adı ilə bağlıdır. Məhz onun dövründə MDB məkanında ilk dəfə olaraq Azərbaycanda senzura ləğv olunub, mətbuata dövlət dəstəyinin əsası qoyulub.\nİlham Quliyevin mühazirəsini dinləyicilər maraqla qarşılayıb. Tədbir dinləyicilərin mühazirəçiyə verdiyi suallarla, müzakirə şəklində davam edib.


Son nəğmə - Samit Nuriyev\nKulis.az İlin hekayəsi müsabiqəsində iştirak edən Samit Nuriyevin “Son nəğmə” hekayəsini təqdim edir.\nƏrtoğrul Cavidə həsr olunur\nGünlər idi ki, ana cəbhəyə yola düşən oğlundan nigaran-nigaran xəbər gözləyirdi. 20 yaşlı qızı yanında idi, amma oğlundan bixəbər olmaq onu üzürdü... Hələ 2 il əvvəl ərinin şərlənərək həbs olunması, sürgünə göndərilməsi və isti vətəndən uzaq soyuqlarda həyata vida etməsi xəbərinə güclə tab gətirirdi...\nHey gözləri önündə bir neçə il bundan əvvəlki şən, firəvan həyatları gəlib keçirdi. Amansız repressiya bütün bunlara son qoymuşdu - ərini almışdı əlindən. Daha sonra şiddətli müharibə oğlunu da ondan ayrı saldı. Təsəllisi bircəcik qızı idi bütün bu məhrumiyyətlərə dözən ananın.\nNəhayət oğlundan gözlənilən xəbər gəldi. Amma bu xəbər onu daha da kədərləndirdi. Müharibənin gedişində oğlu xəstənərək yatağa düşmüşdü... Qonşu ölkənin paytaxtında. Ora getmək, oğlunu ziyarət etmək nə qədər də çətin idi... Evin künc-bucağın axtarırdı - nəsə tapıb satmaq üçün.\nNəhayət o an...Və oğluyla bir palatada-çarpayıda xəstə uzanmış oğlu və qarşısında göz yaşları içində donub qalan ana...Yaxınlaşmaq istədi, oğluna sarılıb doyunca öpmək, nəfəsini içinə çəkmək istədi ana. Oğul göz yaşları içində dilləndi:\n- Yox, anacan, mənə toxunma! Mən sağalmaz xəstəliyə düçar olmuşam, səni də yoluxduraram.\n- Oğlum, sən olmayandan sonra həyat mənimçün nədir ki?\nVə... Və duz kimi yalamağa başladı oğlunu... İçi sızlayaraq... Uzun fasilədən sonra oğlunu görmək və belə bir mənzərə...\n...Artıq ana öz xəstə oğlunu tərk edib qayıtmışdı doğma yurduna. Qohumlardan pul tapıb, kömək diləyib oğlunu gətirmək ümidilə. Amma o kömək olmadı, heç bir qohumun, əri sürgünə göndərilmiş anaya kömək etməyə cürəti çatmadı.\nAna həmişə məktublaşırdı oğluyla... Və son məktubunda oğul ümidsizlik içində anasına yazdı:\n- HEÇ KİMƏ SALAM VERMƏ!\nGələcəyin bəstəkarı son nəğməsini zümzümə edib gözlərini əbədi yumdu bu həyata 24 yaşında:\nSoyuq otağımın isti nəfəsi,\nHardasan, yolumu azıram, ana...\nBəyaz torpaqlarda qara qələmlə\nÖzüm öz qəbrimi qazıram, ana...


“Yerli dillərin tədrisi millətlərin təbii haqqıdır”\n“Yerli dillərin tədrisi millətlərin təbii haqqıdır” Güney Azərbaycan\n2 Avqust 2018 17:35\nGüney Azərbaycanın Urmiyə şəhərinin İran parlamentindəki millət vəkili Ruhulla Həzrətpur qeyri-fars dillərinin sıradan çıxması ilə bağlı xəbərdarlıq edərək ana dillərinin məktəb və universitetlərdə tədris olunmasını tələb edib.\nO bu barədə "Xaneyi millət" xəbər agentliyinə danışıb.\n"Qanuna görə, məktəb və universitelərdə dərslər fars dilində keçirilir. Bu, başa düşüləndir. Lakin yerli dillərin gücləndirilməsi üçün də xüsusi proqramımız olmalıdır. Bunun üçün Təhsil və Elm, tədqiqat və texnologiyalar nazirliklərinə yerli dillərin tədrisi ilə bağlı təkliflər irəli sürmüşük. Təəssüflər olsun ki, onlar bu istiqamətdə çox az iş görüblər"- deyə o bildirib.\nMillət vəkilinin fikrinə görə, "ana dilləri, o cümlədən türk dilinin əyalətlərin universitetlərində tədris olunması, həmçinin bu ixtisas üzrə öyrənci qəbul edilməsi, dilləri gücləndirməklə yanaşı yerli adət-ənənələrin qorunub saxlanılmasına da səbəb olacaq. Fikrimcə, bu proses hətta bölgələrin iqtisadiyyatının inkişafı üçün də lazımdır."\n"Yerli dillərin məktəb və universitetlərdə tədris olunması millətlərin təbii haqqıdır. Bütün İran əhalisi ölkədə bərabər hüquqa malik olduğunu bilməlidir. Ona görə də ölkənin rəsmi dili ilə yanaşı yerli dillər də gücləndirilməlidir"- deyə azərbaycanlı millət vəkili vurğulayıb.\nİran Konstitusiyasının 15-ci maddəsinə əsasən, məktəblərdə fars dili ilə yanaşı yerli dillərin tədris olunması azaddır. Bu tələb milyonlarla azərbaycanlı tərəfindən də irəli sürülür, lakin İran rejimi günümüzə qədər bu istiqamətdə hər hansı addım atmayıb, rejimə qarşı etirazlar isə getdikcə genişlənir.


Yol polisi qəza şəraiti yaratdı – Sürücü son anda xilas oldu - VİDEO\nVideodan da aydın olur ki, 99 YP 928 dövlət nömrə nişanlı DYP avtomobili sürətlə hərəkət edərək ağ rəngli avtomobili saxlatdırmağa çalışır. Bu zaman açıq-aşkar təqib prosesi baş verir. Lakin DYP avtomobilinin sayrışan işıqları yanmır. Onun saxlatdırmaq istədiyi avtomobilin sürücüsü isə hərəkəti davam etdirdiyi üçün DYP avtomobili qəflətən onu kənara sıxıb saxlamağa məcbur edir. Bu zaman DYP avtomobilinin yolun ortasında qəfil tormozlama etməsi arxadan gələn avtomobillərin sürücüləri üçün çətin anlar yaşadır. Göründüyü kimi, arxadakı avtomobilin sürücüsü DYP maşını ilə toqquşmadan son anda yayına bildi. Bu anda qarşıdan maşın gəlmiş olsaydı dəhşətli qəza baş verə bilərdi. Buna görə də, sürücü maşını saxlayıb yol polisinə bu hərəkətinə görə etirazını bildirdikdə isə polis əməkdaşı DYP avtomobilindəki mikrofon vasitəsilə kobud cavab verir. Bu isə sürücünü daha da hiddətləndirir və o, maşını saxlayıb yol polisləri ilə söhbət etməyə gedir.


Bütün ümumtəhsil müəssisələrində olduğu kimi, İsrayıl Həsənov adına İsmayıllı şəhər 1 nömrəli tam orta məktəbində də “Əlifba”nın başa çatması münasibəti ilə “Birincilər bir incidir” mövzusunda tədbir keçirilib.\nCəmi bir neçə ay məktəbə ayaq basmış bu fidanların əzbərlədikləri şeirlər, oxuduğu mahnılarla ərsəyə gələn tədbir bu unudulmaz bayramı izləyənlərə xoş ovqat bəxş edib.\nГ‡ıxış edənlər sinif müəllimi Qüdsiyyə Manafova haqqında, onun peşəkarlığı barədə səmimi fikirlər söyləyib.\nTədbirdə iştirak edən RTŞ-nin əməkdaşı Güllübəyim Cərullayeva cəmi 5 ay məktəbə gedən uşağın asanlıqla jurnal adını, kitab üzünü, televiziyada gedən yazıları, ümumiyyətlə istənlən yazını oxuya bilməsini böyük uğur adlandırıb.\nTəranə Məmmədova cəmiyyətin formalaşmasında ibtidai sinif müəllimlərinin təkrarolunmaz zəhmətindən danışıb, onların bu dunyada cənnəti qazandıqlarını deyib.\nГ‡ıxış edənlər Qüdsiyyə müəllimi, onun bir inci olan birincilərini təbrik edib, onlara təhsil yollarında uğurlar arzulayıblar.\nPrevious Yeniyetmə və gənclərin inkişafında mütaliənin rolu\nNext Dilimizi sevək, yaşadaq


Çox dizaynlı bir Paris mənzilinin ziyarəti - Ətraflı olaraq - 2021\nÇox dizaynlı bir Paris mənzilinin ziyarəti\nParisdə bir loft tipli bir mənzilin sahibləri, bizə çox dizaynlı və zərif bəzək əşyaları ilə tanış olmaq üçün qapılarını açırlar. Biz ilham almaq və bəzi dekorativ fikirlər tapmaq fürsətindən istifadə edirik. Visit.\nYenidən baxılmış divan\nBurada televizorun qarşısında oturacaq divan yoxdur, çünki Parisin damları üzərindəki mənzərə daha sensasiyalıdır. Birdən böyük şəkil pəncərəsinin yanında bir neçə yastıq, yaşayış yerini kənara çevirən rahat bir dəzgah təmin edir.\nYenidən baxılan yemək otağı\nYemək sahəsinə gəldikdə, yenə ənənəvi yer yoxdur! Yemək otağı, bar stullarının oturduğu böyük bir yüksək sayğaca çevrilir. Qeyd edək ki, bu, mətbəx ilə otağın qalan hissəsi arasında ayrılıq rolunu oynayır. Qırmızı rəng yastıqları xatırladır və bütün mənzilə enerji verir.\nMətbəx, xrom cihazlarını özündə cəmləşdirən parlaq mebel ilə dizayn üslubuna yer fəxrini verir. Kredenza xətti bir naxışla qrafik hazırlanmışdır və hamısı iş planının işıqlandırılması ilə vurğulanmışdır.\nİlk rəfdə və ya yuxarı mərtəbədə olsun, mebel hamar oynayır. Bu məkanda materialların gözəl effektləri təklif edən və geniş şəkil pəncərəsinin gətirdiyi parlaqlıqla oynayan şəffaf bir qəhvə masası və parlaq ağ pouflar var.\nGecələr, mənzil yerin dizayn ruhunun bir hissəsi olmağa davam edən çox sayda işıq mənbəyinin köməyi ilə yanır. Bütün mənzili inkişaf etdirən dizayner lampaları, orijinal və zərif formaları var.\nBirinci mərtəbəyə daxil olmaq üçün pilləkən də çox dizaynerdir. Şüşə merdiven addımlarının sarıldığı bir metal bir quruluşdur. Hamısı az yer tutur və özünü müasir incəsənətin əsl heykəltəraşlığı kimi təqdim edir.\nAğ və qırmızı otaq\nYataq otağında, ağ rəngli, ultra dizayn mebelləri üçün qara və mətbəxdə qırmızı olduğu kimi eyni maddələri tapırıq. Yataq paltarları bu güclü rəngə idman edir və otaqdakı yeganə rəngli toxunuş olaraq qalır.\nQrafik vanna otağı\nBanyoda dizayn tərzi qara və ağı birləşdirən çox qrafik bir görünüşlə davam edir. İki hövzə iki qrafik kub yaratmaq üçün ayrılmışdır və böyük düzbucaqlı güzgülər həndəsi cəhətini vurğulayır.\nKənarda, bitki örtüyü terrasın üstündədir. Fərqli bitkilər betonu təqlid edən qablarda quraşdırılır və daxili dizayn tərzini qorumaq üçün çox təmiz xətlərə malikdir. Yeganə israfçılığı, çəhrayı bir kreslo bir şənlik hissi əlavə edir. Ziyarətə davam edin!\nÖzünüzü yüksək stilizə edilmiş bir saata müalicə etməyin vaxtı\nOkko Hôtel: dizayn və inamlılıq Bayonne\nUşaq otaqları üçün uyğun anbar\nBraziliyanın Buzios şəhərindəki bir okean villası\nCopyright 2021 \_ Çox dizaynlı bir Paris mənzilinin ziyarəti...


Viktor Hüqonun yeni əsəri üzə çıxıb - Yeni Gəncə\nTrend-in məlumatına görə, kollecin işçiləri arxiv sənədləri və mühasibat hesabları saxlanılan dolabların birində Viktor Hüqo tərəfindən imzalanmış “hər kəsin unutduğu” nadir bir əlyazmaya rast gəliblər. Hadisə, yeni il ərəfəsində ümumi təmizləmə işləri aparılan zaman baş verib.\nTapılan əlyazmadakı qısa şeir “Kasıb uşaqlar” adlanır. Kollec bu əlyazmanı 1951-ci ildə əldə edib.\nMəlumata görə, müəllif doğma şəhəri olan Bezansonda bu əlyazmanı kasıb uşaqlara yardım məqsədi ilə keçirilən lotereyaya hədiyyə edib. Naməlum bukinist həmin əlyazmanı lotereyanın qalibinin oğlundan satın alıb və 1951-ci ildə Viktor Hüqonun adını daşıyan kollecə 6 min franka satıb.\nƏlyazmadakı şeir 1837-ci ildə dərc edilmiş “Daxili səslər” yığmasından olan “Dieu est toujours là” (Tanrı hər zaman burdadır) əsərinin bir hissəsidir.\nBezansondakı kollec, Fransada Viktor Hüqonun adını daşıyan ilk təhsil müəssisəsidir. Onun adı kollecə 1885-ci ildə yazıçının dəfnindən bir gün sonra verilib.\nRəcəb Tayyib Ərdoğan BMT-də Qarabağ problemini qaldırdı\nÜST-ün koronavirus əleyhinə peyvənd təşəbbüsünə hazırda 64 ölkə...


SDU-nun alimi Türkiyədə “Mövlana Mübadilə Proqramı”nda iştirak etdi » Azərbaycan İnformasiya Agentliyi\nSon vaxtlar Sumqayıt Dövlət Universiteti dünyanın bir sıra nüfuzlu ali məktəbləri ilə sıx əlaqələr qurmuş və hazırda onlarla təhsilin bütün sahələri üzrə əməkdaşlıq etməkdədir. Beynəlxalq əlaqələrini ildən-ilə genişləndirən universitetimiz, sözün həqiqi mənasında, bu gün ölkəmizin dünyaya inteqrasiyasında önəmli bir körpü rolunu oynayır.\nOktyabrın 10-dan-25 dək Tarix və Coğrafiya fakültəsinin Tarix və onun tədrisi metodikası kafedrasının müəllimi, tarix üzrə fəlsəfə doktoru Samir Kərimli “Mövlana Mübadilə Proqramı” çərçivəsində Türkiyənin Aydın şəhərində yerləşən Adnan Menderes Universitetində oldu. Qeyd edək ki, proqramın əsas məqsədi Türkiyədəki universitetlərlə dünyadakı universitetlər arasındakı müəllim-tələbə mübadiləsini həyata keçirmək, mədəniyyətlərarası dialoqun artmasına dəstək göstərmək və zənginləşməsini təmin etməkdir. Alimimiz Adnan Menderes Universitetində Orta əsrlər tarixi fənnindən “Frank dövləti”, “Fransa XI-XV əsrlərdə”, “Almaniya XI-XV əsrlərdə” və s. mövzularda 6 dərs keçmiş, əlavə olaraq iki dəfə universitetin Tarix bölümünün professor-müəllim heyəti və tələbələri qarşısında “Türk-erməni münasibətləri çağdaş dönəmdə” və “İşğal olunmuş Azərbaycan torpaqlarındakı maddi-mədəniyyət abidələri” mövzusunda ətraflı çıxış etmişdir.\nSamir müəllimin qeyd etdi ki, bu cür səfərlər iki qardaş ölkənin universitetlərinin daha sıx əlaqələr qurmasına şərait yaratmaqla yanaşı, gələcəkdə yeni elmi əməkdaşlıq sahəsində uğurlu sövdələşmələr aparılmasına, çoxlu sayda dostlar qazanmasına zəmin yaradır.\nSamir Kərimli Adnan Menderes Universitetinin “Mövlana Mübadilə Proqramı”nın koordinatoru Öncel Sencerman tərəfindən təqdim olunmuş sertifikatla vətənə dönmüşdür.\nUTECA-nın daha iki tələbəsi təhsilini Avropada davam etdirəcək\nİqtisad Universiteti digər ali məktəbləri geridə qoyur\nSumqayıt Dövlət Universiteti – yüksək tələblərə cavab verir\nCümhuriyyətin 100 illiyi ilə bağlı tədbir keçirilib


1. Yalınayaq, ayağı çılpaq, ayağında heç bir şey olmayan. Ayaqyalın uşaqlar qara düşüb, çil toyuğu basmarlayıb tutdular. S. R.. // Zərf mənasında. Ayaqyalın gəzmək. – Laçın . . <uşaqların> hər ikisinin dalınca baxdı, ayaqyalın olduqlarını gördü. M. Hüs.. Sitarə ərini yuxuya verib otaqdan çıxdı və bir dəqiqə çəkmədi ki, küçədən ayaqyalın və başıaçıq qaçmağa üz qoydu. Ç.. <Uşaq> ev sahibinin qabağından qalan tör-töküntünü yeyərdi. Qışın soyuğunda ayaqyalın su daşıyardı. H. S..\n2. sif. məc. Lüt, yoxsul, heç bir şeyi olmayan. Ayaqyalın qalmaq – lüt qalmaq, hər şeyi əlindən çıxmaq, var-yoxu əlindən getmək. Ayaqyalın qoymaq – var-yoxunu əlindən almaq, lüt qoymaq.\nyalvırdax — (Gədəbəy, Qazax) ayaqyalın. – Bir də yalvırdax bir oğlan çıxdı qavağıma (Qazax); – Yalvırdax nə tüşüfsüη buralara? (Gədəbəy) … Azərbaycan dilinin dialektoloji lüğəti\nbürəhnəpa — f. ayaqyalın, yalınayaq … Klassik Azərbaycan ədəbiyyatında islənən ərəb və fars sözləri lüğəti\nmələng — f. 1) çılpaq ayaqyalın, yalınayaq; 2) sərxoş, kefli; 3) vəcdə gəlmiş, coşmuş … Klassik Azərbaycan ədəbiyyatında islənən ərəb və fars sözləri lüğəti\npabürəhnə — f. ayaqyalın … Klassik Azərbaycan ədəbiyyatında islənən ərəb və fars sözləri lüğəti\nbasmarlamaq — f. Birdən qaba surətdə basıb tutmaq, qamarlamaq, süpürləmək, tutmaq, sıxcalamaq. Pişik siçanı basmarladı. – Onda gördük ki, Tərlan Məşədiağanın bir yanında bibisi oğlu Əyyubu basmarlayıb, cücə kimi altına alıbdır. S. S. A.. Ayaqyalın uşaqlar qara … Azərbaycan dilinin izahlı lüğəti\nbaşaqçılıq — is. Biçin zamanı yerə tökülən sünbülləri yığma işi. Safo keçi kimi dabanını şaqqıldada şaqqıldada il uzunu bu obanın içində ayaqyalın gəzir, onunbunun küləşində başaqçılıq edir. S. R … Azərbaycan dilinin izahlı lüğəti\nbaşıaçıq — z. və sif. Başında heç bir şey olmadığı halda, papaqsız, başı örtüksüz. Başıaçıq gəzmək. – Səkkiz yaşında uşaq ikən kəndimizdə . . başıaçıq, ayaqyalın təbiətin mərhəmətli qucağında, məişətin ağır və zəhərli hallarından xəbərsiz yaşardım. S. S. A … Azərbaycan dilinin izahlı lüğəti\nbayırşəhərli — sif. və is. dan. Bayırşəhərdə yaşayan. <Bayırşəhərdə yaşayanlara> ayaqyalın bayırşəhərli deyərdilər. H. S … Azərbaycan dilinin izahlı lüğəti\ncığal — sif. Oyun zamanı oyunun qaydalarını pozmağa və haqsız olduğu halda mübahisə etməyə adət etmiş adam. <Həbibə> saçı dağınıq, ayaqyalın, arıq, cılız, cığal bir uşaq idi. M. C.. Əvvəllər kənd uşaqları, «xan cığal olar» – deyə,… … Azərbaycan dilinin izahlı lüğəti\nçamırlı — sif. Palçıqlı, lilli, lehməli, bataqlı. Görsəm çamırlı bir küçədə oynayır haçaq; Çılpaq, ayaqyalın, başaçıq bir dəcəl uşaq. A. S.. Çamırlı yerdən qalxan buxar dibsiz fəzanın dərinliklərinə uçub getdi. M. Hüs.. // Çamıra batmış … Azərbaycan dilinin izahlı lüğəti


Payızın dəbi və rəngləri: Məşhur modelyerdən xanımlara TÖVSİYƏ\n12 Sentyabr 2021 03:33\nArtıq yay mövsümü sona çatmaq üzrədir. Qarşıdan gələn payız mövsümü özü ilə bərabər bir sıra yeniliklər gətirəcək. Xanımlar bu mövsümün tələblərinə uyğun olaraq qarderoblarını da dəyişməli olacaqlar.\nDəblə ayaqlaşan xanımlarımızın mövsüm dəyişikliyində ən böyük "dərdi" geyim seçimidir. Onlar bəzən həm zövqlü, həm də dəbə uyğun libas seçimində tərəddüd edirlər. Eyni zamanda payızda hansı rənglərin dəbdə olacağı xanımlarımızı düşündürən əsas məsələlərdəndir.\nHeç kimə sirr deyil ki, geyim insanın daxili aləminin xarici təzahürlərindən biridir. Atalar bu məqamda düzgün söyləyib ki, "insanı geyiminə görə qarşılayıb, ağlına görə yola salarlar".\nBəs görəsən, bu ilin payız mövsümünün geyim tərzi necə olacaq? Xanımlar zövqlü görünmək üçün hansı paltarlara üstünlük verməlidir? Yaxud hansı rənglər bu il dəbdə olacaq?\nAzərbaycan Milli Geyim Mərkəzinin rəhbəri, sənətşünaslıq üzrə fəlsəfə doktoru, tanınmış modelyer-dizayner Gülnarə Xəlilova Modern.az-a bu il trend olacaq geyimlər barədə məlumat verib.\nOnun sözlərinə görə, bu mövsüm daha çox çəhrayı rəngə üstünlük veriləcək:\n"Ümumilikdə payız və qış mövsümü dəbinin geyim formaları jiletlər, üzərində naxışı olan dəstlər, çox parlaq geyimlər, ətəkli dəstlər, cins parçadan və denimdən hazırlanmış geyimlər dəbdə olacaq. Bilirik ki, hər zaman denim gündəmdədir. Cins parçadan və denimdən hazırlanmış dəstlər çox aktualdır və hər mövsüm özünü göstərir".\n"Artıq neçə ildir ki, trikotajlar dəbdən düşmür. Bu il də rəngarəng, iri toxunuşlu, maraqlı naxışlarla bəzədilmiş trikotajlar dəbdə olacaq. Çəhrayı rəng bu mövsümdə aktuallığı ilə seçiləcək.\nSaçaqlardan, əlçək və papaqdan bu il daha çox istifadə olunacaq. Həm süni, həm də təbii xəzlərdən hazırlanmış həcimli xəz paltolar dəbdə olacaq. Bu mövsüm tüllərdən hazırlanmış geyimlərin daha çox istifadə olunacağı nəzərdə tutulur. Mövsümdə aktual olacaq digər rənglər isə qırmızı, qara, mavi, ağ, limon sarısı, qəhvəyinin bir çox tonları, tünd boz, yaşılın çalarları, süd rəngi, bej tonları, parıltılı, neon rənglərdir. Çiçəkli naxışlar, parçalar bu il də dəbdə olacaq", - deyə Gülnarə Xəlilova xanımlarımızı maraqlandıran bir çox suallara aydınlıq gətirib.\n26 Sentyabr 17:54 24 742 Kameranın açıq qaldığını unudan şagird rüsvay oldu - Sevişmə anlarını hər kəs gördü - FOTO\n26 Sentyabr 14:54 11 433 Əri ölən "Elif" uzun müddət sonra bu halda görüntüləndi - FOTO\n26 Sentyabr 15:36 7 769 "Ehtirasım o qədər yüksəkdir ki, bəzən..." - Tanınmış aktrisa\n04:24 5 761 Peyvəndin yaradıcısı özü niyə vaksin vurdurmayıb? - "Mənə icazə verilmir"\n26 Sentyabr 21:22 5 520 Azərbaycanlı məşhur VƏFAT ETDİ - FOTO\n26 Sentyabr 16:43 4 758 Yoluxanların bu günə olan statistikası\n26 Sentyabr 13:36 4 014 Laçın dəhlizində Azərbaycan bayrağı dalğalanır - VİDEO\n25 Sentyabr 16:18 32 427 Bakıda məktəb direktorundan BİABIRÇI ÇIXIŞ - VİDEO\n24 Sentyabr 01:12 24 801 9 ay hamilə olduğunu bilməyən 11-ci sinif şagirdi - Valideynlərinin qarşısında doğdu - FOTO\n24 Sentyabr 14:53 21 531 "Ata, lüt fotolarım üçün üzr istəyirəm, bu dəbdir" - FOTOlar\n22 Sentyabr 19:24 15 958 Gənc qızın motosikletdə getmək arzusu baha başa gəldi - "Bayker" qızı kimsəsiz yerə aparıb zorladı\n23 Sentyabr 17:36 15 626 "Qadınla kişinin dostluğu yoxdur, istisna ola bilər ki, bir tərəf lezbiyan, ya da geydir" - Psixoloq Samirə Bağırova


Tərlan Əhmədov məşqlərin ləğv edilməsinə qarşıdı: "Bəs, əgər çempionat aprelin 15-də davam edərsə?" - Sport24.Az\nTərlan Əhmədov məşqlərin ləğv edilməsinə qarşıdı: "Bəs, əgər çempionat aprelin 15-də davam edərsə?"\nTarix: 2020-03-15 17:18\n"Futbolçulara heç bir fərdi tapşırıq verməmişəm. Gələn həftə bayram öncəsinədək gündəlik məşqlər edəcəyik. Komandanın yaxşı tonusda olmasına dəstək olmaq üçün birdəfəlik məşq verilir". Bu fikirləri Sport24.az-a açıqlamasında "Keşlə" nin baş məşqçisi Tərlan Əhmədov deyib.\nTəcrübəli mütəxəssis uzunmüddətli tətilin komandaya zərər verəcəyini hesab edir: "Bayramdan sonra, martın 24-də məşqləri bərpa, vəziyyətə uyğun hərəkət edəcəyik. Uzunmüddətli istirahət planlarımıza daxil deyil. Bu məsələni rəhbərliklə müzakirə etdik. Vəziyyət yaxşılaşa və çempionat dərhal bərpa oluna bilər. Və ya əksinə, fasilənin daha da uzanması mümkündü. Hər iki halda da komandaya 1-2 həftəlik istirahət verə bilmərik. Əks təqdirdə, hər şey sıfırdan başlamalı olacağıq".\nƏhmədov legionerlərlə bağlı vəziyyətə də toxunub: “Stanislav Namaşkonun ailəsi Krasnodardadı. Bilet məsələsi həll olunsa, bəlkə bir neçə günlük gedəcək. Bəzi legionerlərin Qəbələyə və ya Qubaya bir neçə günlük istirahətə getməsi də mümkündür. Başqa heç bir gediş planlaşdırılmır. Heç olmasa fitnes zalında məşq etmək niyyətindəyik. Yuxarıda dediyim kimi, komandanı uzun müddət buraxa bilmirik. Oyunçuların özləri məşq etmək və ya futbol oynamağı xahiş edirlər. Ancaq bütün məşqlərə qadağa olarsa,bununla barışmalıyıq. Ancaq məni başa düşün, aprelin 14-ə qədər məşq etməsən, futbolçular kondisiyalarını tam itirəcəklər. Bəs, əgər çempionat aprelin 15-də davam edərsə? Bir ay bir məşq etməyən və çempionat matçına çıxan komandanı təsəvvür edin. Bu ciddi müzakirə tələb edən çox məsuliyyətli bir mövzudu. Bazar ertəsi günü komanda bir araya gələcək. Hansı addımları atmağa qərar verməklə bağlı toplantımız olacaq".


Azərbaycan və Gürcüstan arasında 2014-2016-cı illəri əhatə edən tədbirlər planına dair memorandum imzalanıb » davam.az - BÜTÖV AZƏRBAYCAN ADINA!\nAzərbaycan və Gürcüstan arasında 2014-2016-cı illəri əhatə edən tədbirlər planına dair memorandum imzalanıb\n19.10.2013 [12:47] - Gündəm, Gənclik\nGürcüstanın Siqnaxi şəhərində təşkil olunan Azərbaycan və Gürcüstan gənclərinin "Beynəlxalq festival"ı çərçivəsində 18 oktyabr tarixində hər iki ölkənin rəsmiləri arasında 2014-2016-cı illəri əhatə edən tədbirlər planına dair sənəd imzalanıb.\nGənclər və idman nazirliyində verilən məlumata görə, sənədi Azərbaycan tərəfindən Gənclər və idman nazirinin müavini İntiqam Babayev, Gürcüstan tərəfindən isə İdman və Gənclər naziri Levan Kipiani imzalayıblar.\nNazir müavini İntiqam Babayev: "Bu sənəd əlaqələrin möhkəmlənməsi, hər iki ölkənin gənclər sahəsində təşkil ediləcək layihələrdə gənclərin daha yaxından və fəal iştirakı üçün böyük imkan yaradacaq. Sənəd əsasında biz iki il ərzində həm Azərbaycan, həm də Gürcüstanda müxtəlif səpkili yeni tədbirlərin keçirilməsinə xüsusi önəm verəcəyik. "\nMemorandumdan sonra Azərbaycanın və Gürcüstanın gənclər təşkilatlarının rəsmilərlə görüşü keçirilib. Görüş çərçivəsində bir sıra suallar ətrafında müzakirələr aparılıb.\nMemorandomun imzalanmasından öncə isə hər iki ölkənin rəsmiləri Azərbaycan və Gürcüstan idmançıları arasında keçirilən yarışları, eyni zamanda milli rəqsləri seyr edib, milli mətbəxin yüməklərindən daddılar.


Bakı-Maseru aviabiletlər - bütün Bakı-Maseru teyyare bileti qiymətləri | Trips\nBakı - Maseru\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Bakı-Maseru təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nBakı-Maseru aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Bakı-Maseru biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Maseru - Bakı istiqamətinə


Qazax: yeni dərs ili, yeni ünvanlar, yeni baxışlar... - XALQQAZETI.COM\nQazax: yeni dərs ili, yeni ünvanlar, yeni baxışlar...\nQazaxda yeni dərs ilinə hazırlığın vəziyyətini bilmək üçün şəhərdəki Səməd Vurğun adına 2 nömrəli məktəbə baş çəkmək kifayətdir. Göz oxşayan, müasir bir məktəbdir. Bu il əsaslı təmir olunub. Baxdıqca, baxmaq istəyirsən. Fərəh hissi keçirirsən ki, bizim fidan balalar belə bir məktəb binasında biliklərə yiyələnəcəklər, sevimli müəllimlərindən dərs alacaqlar. Daha nəyi yoxdur?! Hər cür şəraiti olan işıqlı sinif otaqları, laboratoriyalar, idman zalı, yeməkxana...Xanlıqlar və Daş Salahlı 1 saylı tam orta məktəbləri də bu il cari təmirdən sonra öz görkəmini tamamilə dəyişmişdir.\nHazırda Qazaxda 33 tam orta, o cümlədən 1 məktəb-lisey, 6 ümumi orta, 6 ibtidai məktəb, 2 məktəbdənkənar müəssisə var. Şagirdlərin sayı 12 min 500 nəfəri, müəllimlərin sayı isə 1650 nəfəri keçir. Son illər məktəblərin maddi-texniki bazası nəzərəçarpacaq dərəcədə dəyişmişdir. Məktəblərdə nizam-intizam xeyli gücləndirilmiş, dərsə davamiyyət kökündən yaxşılaşdırılmışdır. Qazax bəlkə də nadir rayonlardandır ki, burada aşağı siniflər kimi, yuxarı siniflərdə də günün istənilən vaxtı şagirdlər yerində olur, digər hazırlıq müəllimlərinin yanına getmirlər. Məktəb rəhbərləri özləri də etiraf edirlər ki, rayon icra hakimiyyətinin başçısı Rəcəb Babaşovun bu məsələdə prinsipial, bir qədər də sərt mövqeyi yalnız işin xeyrinə olmuşdur. İcra hakimiyyəti başçısının tez-tez məktəblərə baş çəkməsi, davamiyyətlə, nizam-intizamla maraqlanması, şagirdlərlə, müəllimlərlə fərdi söhbətlər etməsi nəticəsində bu sahədə ümumi mənzərə tamamilə dəyişmişdir. Təhsildə əməlli-başlı uğurlar var və bunu ali məktəblərə qəbul faizinin necə artdığı da sübut edir. Məsələn, 2017-2018-ci tədris ili üzrə qəbulolma 54 faizi keçib. Qeyd edək ki, bu tədris ilində 676 nəfər məzundan 509 nəfər ali məktəbə qəbul imtahanlarında iştirak etmiş, onlardan 274 nəfər ali təhsil müəssisələrinə qəbul olunmuşdur. Ümumiyyətlə, rayon üzrə ötən ilin məzunları ilə birlikdə 651 nəfər qəbul imtahanlarında iştirak etmişdir ki, onlardan da 329 nəfər ali təhsil müəssisəsinə qəbul olunaraq tələbə adını qazanmışlar. Sevindirici haldır ki, ali təhsil müəssisələrinə qəbul olunmuş tələbələrdən 49 nəfəri 500-dən, 19 nəfəri isə 600-dən çox bal toplamışdır. Əvvəllər heç vaxt belə yüksək göstəricilər əldə olunmayıb.\nBir məsələ də diqqət çəkir ki, son illər Qazaxda hərbi məktəb və liseylərə daxil olanların sayı artmağa başlayıb. Bunun ən başlıca səbəblərindən biri rayonda hərbi-vətənpərvərlik tərbiyəsinə xüsusi önəm verilməsi ilə bağlıdır. Başqa cür ola da bilməz. Qazax mənfur düşmənlə 168 kilometr sərhəddi olan, torpaqlarımızın ərazi bütövlüyü uğrunda 285 şəhid verən, 7 igid oğlu Azərbaycanın Milli Qəhrəmanı adına layiq görülən, Bağanıs Ayrım, Xeyrımlı, Barxudarlı, Sofulu, Qızılhacılı, Yuxarı Əskipara və Aşağı Əskipara kimi 7 kəndi hələ də düşmən tapdağı altında qalan bir rayondur.\nRayon icra hakimiyyətinin başçısı Rəcəb Babaşovun fəaliyyətə başladığı ilk gündən istər şəhərdə, istərsə də kəndlərdə olan şəhid qəbirlərini və Şəhid xiyabanlarını əsaslı şəkildə təmir etdirməsi, şəhid ailələrinə daim diqqət, qayğı göstərməsi və həmin prosesin bu gün də davam etdirilməsi adamlarda, ilk növbədə, məktəbli – gənclərdə vətənpərvərlik hissini gücləndirmişdir.\nÖtən il yeni dərs ili ərəfəsində rayon rəhbərinin təşəbbüsü ilə Qazaxda daha bir ənənənin bünövrəsi qoyuldu. Qərara alındı ki, məktəblilər hər yeni dərs ilinə Şəhidlər xiyabanını ziyarətlə başlasınlar. Bu təşəbbüsin irəli sürülməsində əsas məqsəd böyüməkdə olan gənc nəsildə milli vətənpərvərlik ruhunu daha da inkişaf etdirmək, məktəblilərin mübariz ruhda tərbiyə olunmasını təmin etmək idi.\nRayon rəhbərliyi tərəfindən əsası qoyulan ənənə bu il də davam etdirilib. RİHB aparatının məsul işçiləri, on birinci və birinci siniflərdə təhsil alan şagirdlər, müəllimlər Şəhidlər xiyabanına gələrək şəhidlərin əziz xatirəsini yad edib, onların memorial lövhələri önünə gül dəstələri qoyublar. Şəhidlərin ruhuna dualar oxunduqdan sonra əziz xatirələri bir dəqiqəlik sükutla yad edilib. Rəcəb Babaşov çıxış edərək bütün tədbir iştirakçılarını salamlayıb, yeni tədris ilinin başlanması münasibətilə müəllim və şagirdləri, valideynləri təbrik edib, ən səmimi arzularını çatdırıb. Bildirib ki, bu il ikinci dəfədir ki, biz bu müqəddəs məkanı ziyarət edir, 20 faizdən çox torpağı işğal altında olan, minlərlə şəhid verən ölkəmizdə şəhidlərə olan ehtiramımızı bildiririk. Bu müqəddəs məkanı ziyarət etməklə Vətənə, xalqa, dövlətə sadiqliyimizi nümayiş etdirməklə yanaşı, şəhidlərimizə olan mənəvi borcumuzu qaytarırıq. Çünki şəhidləri yad etmək, onların xatirəsini anmaq hər bir insanın vətəndaşlıq borcudur.\nQazaxda yeni dərs ilini səbirsizliklə gözləyənlər təkcə ümumtəhsil məktəblərinin şagirdləri deyil. Bakı Dövlət Univertsitetinin Qazax filialının və Qazax Sosial İqtisad Kollecinin də müəllim və tələbələri yeni dərs ilinə ciddi hazırlaşıblar. Məlum olduğu kimi, BDU-nun rayondakı filialı Azərbaycan Respublikası Prezidentinin 29 aprel 2016-cı il tarixli sərəncamı ilə Azərbaycan Dövlət Pedaqoji Universitetinin Qazax filialı bazasında yaradılmışdır.\nİki il əvvəl filiala qəbul aparılmamışdır. Amma keçən il filialda turizm və otelçilik, riyaziyyat və informatika, tarix və coğrafiya, məktəbəqədər təlim və tərbiyə, ibtidai sinif və Azərbaycan dili və ədəbiyyat müəllimliyi üzrə birinci kursa qəbul aparılmışdır. Həmin tədris ilində filiala respublikanın 32 rayonundan 140 tələbə qəbul olmuş və tələbələrin sayı 350 nəfəri keçmişdi.\n2017/2018-ci tədris ilində isə filialda qəbul aparılan ixtisasların sayı 6-dan 13-ə qaldırılmışdır. Burada 7 yeni ixtisas üzrə (riyaziyyat, tarix, coğrafiya, fizika, kimya və biologiya müəllimliyi, sosial iş) qəbul aparılmışdır. Respublikanın 54 şəhər və rayonu üzrə 389 tələbə qəbul olumuşdur. Bu tədris ilində filialda 3 ixtisas üzrə – turizm və otelçilik, tarix və sosial iş ixtisaslarında qiyabi təhsil üzrə qəbul aparılmışdır. Filiala 2017/2018-ci tədris ilində 500 baldan yuxarı 4 tələbə, 400 baldan yuxarı 7 tələbə, 300 baldan yuxarı isə 94 tələbə qəbul olmuşdur.\n2018/2019-cu tədris ilində əlavə 4 yeni ixtisas (təhsildə sosial psixoloji xidmət, informatika, fililogiya (Azərbaycan dili və ədəbiyyatı) və fiziki tərbiyə və çağırışaqədərki hazırlıq müəllimliyi), bütövlükdə isə 17 ixtisas üzrə qəbul aparılmışdır. 2018/2019-cu tədris ilində isə 600 baldan yuxarı 1 tələbə, 500 baldan yuxarı 4 tələbə, 400 baldan yuxarı 16 tələbə, 300 baldan yuxarı 172 tələbə qəbul olmuşdur. Hazırda filialda tələbələrin sayı 1100 nəfəri keçmiş və onlar respublikanın 70- dən artıq regionunu əhatə edirlər.\n1930-cu ildə yaradılan Sosial-İqtisad Kollecində 10 fənn birləşmə komissiyası fəaliyyət göstərir. Burada tədrisin kabinə sisteminə keçirilməsi üçün lazımi şərait var. İstehsalat təcrübələrinin yüksək səviyyədə təşkili üçün müvafiq təşkilatlarla əlaqə yaradılmışdır. Kollecdə 88 nəfər ali təhsilli müəllim çalışır. Onların 54 nəfəri gənc kadrlardır.\n2017/2018-ci tədris ilində kollecdə 13 ixtisas üzrə (fiziki tərbiyə müəllimliyi, peşə təlimi, maliyyə işi, mühasibat uçotu, bank işi, sosial iş, elektrik təchizatı, poçt rabitəsi, meşə və meşə-park təsərrüfatı, aqronomluq, zootexniklik, baytarlıq, aqrar (fermer) təsərrüfatının təşkili) 741 nəfər tələbə təhsil almışdır. 2017/2018-ci tədris ilində kollecin əyani şöbəsini müxtəlif ixtisaslar üzrə 204 nəfər bitirmişdir.\n2018/2019-cu tədris ilində Qazax Dövlət Sosial-İqtisadi Kollecinə 335 nəfər tələbə qəbul olunub. Kollecdə tədris üçün 31 sinif otağı, 1 kitabxana və oxu zalı, tələbələr üçün bufet, komputer mərkəzi fəaliyyət göstərir.\nİstər ali və orta ixtisas müəssisəsi olsun, istərsə də ümumtəhsil məktəbləri – hamısı rayon icra hakimiyyətinin tam diqqət və qayğısı ilə əhatə olunublar. İcra hakimiyyətinin başçısı vaxtaşırı olaraq bu tədris ocaqlarına da baş çəkir, onların tədbirlərində iştirak edir, problemlərini öyrənir, kömək göstərir. Bütün bunlar onu göstərir ki, düşmənlə 168 kilometr sərhəddə yerləşən bu rayonda sağlam, vətənpərvər, savadlı kadrlar ordusu yetişir.\n19 2018 01:25 - XƏBƏRLƏR


Aprel döyüşlərində şəhid olan hərbiçinin ailəsinə ev verilib - Report.az\nNEFT $ 72.65\nAprel döyüşlərində şəhid olan hərbiçinin ailəsinə ev verilib\n20 Oktyabr, 2016 14:17\nBakı. 20 oktyabr. REPORT.AZ/ Aprel döyüşlərində qəhrəmanlıq göstərərək şəhid olan Azərbaycan Silahlı Qüvvələrinin hərbi qulluqçusu, Laçın rayonunun Qarakeçdi kəndində doğulan Ülvin Məmmədovun ailəsi üçün yaşadıqları Ağcabədi rayonunun Taxtakörpü qəsəbəsində yeni fərdi yaşayış evi inşa edilib.\nEkologiya və Təbii Sərvətlər Nazirliyinin (ETSN) mətbuat xidmətindən "Report"a verilən məlumata görə, ekologiya və təbii sərvətlər naziri Hüseyn Bağırov, Laçın rayon İcra Hakimiyyətinin başçısı Aqil Nəzərli və Taxtakörpü qəsəbəsinin sakinləri şəhid Ülvin Məmmədovun məzarını ziyarət edib, məzarı üstünə əklil qoyublar.\nSonra Prezident İlham Əliyevin tapşırığına əsasən ETSN-nin sifarişi ilə Ağcabədi rayonunun Taxtakörpü qəsəbəsində yeni inşa olunan fərdi yaşayış evinin açarı şəhidin ailəsinə təqdim olunub.\nTədbirdə iştirak edən yerli ictimaiyyətin nümayəndələri dövlət başçısı İlham Əliyevin əhalinin sosial müdafiəsinin etibarlı təminatı məqsədilə həyata keçirdiyi siyasətdən, imzaladığı fərman və sərəncamlardan razılıqlarını bildirib, bu tədbirlərin hər bir vətəndaşın dövlətimizə, dövlətimizin rəhbərinə inam və etimad hissini daim artırdığını qeyd ediblər.\nŞəhid Ü.Məmmədovun ailəsi həyat şəraitlərinin yaxşılaşdırılmasına göstərdiyi yüksək diqqət və qayğıya görə, Prezident İlham Əliyevə dərin minnətdarlıqlarını bildiriblər.


Turkiyede ev alan azerbaycanlilar coxalib - Azadliq Xeber\nTurkiyede ev alan azerbaycanlilar coxalib\n24 May, 2017 15:03 xeber – Azərbaycan vətəndaşları bu ilin aprel ayında Türkiyədə 65 ev satın alıblar ki, bu da əvvəlki ayla müqayisədə 30% çoxdur. Ümumiyyətlə, Azərbaycan vətəndaşları bu ilin yanvar-aprel ayları ərzində Türkiyədə 224 ev alıblar. Bu da illik müqayisədə 4,2% artım deməkdir. “Report” bu barədə Türkiyənin rəsmi statistikasına əsasən xəbər verir. Azərbaycan vətəndaşları apreldə Türkiyədə ən çox ev alan xarici vətəndaşlar arasında 7-ci yeri tutublar. Azərbaycanı bu siyahıda 245 evlə İraq, 185 evlə Səduiyyə Ərəbistanı, 169 evlə Küveyt, 99 evlə Rusiya, 81 evlə Əfqanıstan və 74 evlə Almaniya qabaqlayıb. Ümumiyyətlə, bu ilin ilk 4 ayı ərzində ev alan xarici vətəndaşların siyahısında isə Azərbaycan İraq, Səudiyyə Ərəbistanı, Küveyt, Əfqanıstan, Rusiyadan sonra 6-cı yeri tutub.Xatırladaq ki, Azərbaycan vətəndaşları Türkiyədə 2016-cı ilin aprel ayında 47 ev alıblar. Ümumiyyətlə, 2016-cı ilin yanvar-aprel ayları ərzində isə azərbaycanlılara ev satışı 215 ədəd təşkil edib.


Şəhid Fərid Dursunovun xatirəsinə ehtiram olaraq “Galatasaray” futbol komandasının oyunçuları Fərid yazılı forma ilə oyuna çıxacaqlar.\nDeputat Qənirə Paşazadə şəhidin “Galatasaray” sevgisini nəzərə alaraq onun son arzusunu yerinə yetirməyə çalışıb. Futbol komandasının baş məşqçisinə müraciət edərək, bunun yalnız futbol sevdası deyil qardaşlıq, dostluq, Türkiyə sevgisi olduğunu bildirib.\nFutbol komandasından müraciətə cavab gecikməyib. Galatasaray prezidentinin köməkçisi Yusuf Günay bildirilib ki, Galatasarayın növbəti oyunlarından birində stadionda şəhidimiz səs yazısı səslənəcək, Fərid yazılı forma ilə oyuna çıxacaqlar.\n"Şəhidin ailəsi Galatasarayın oyununa dəvət olunacaq”,- deyə o bildirib. Qeyd edək ki, vətən uğrunda döyüşlərdə şəhid olan Fərid Dursunov məzarında Azərbaycan bayrağı ilə yanaşı azərkeşi olduğu “Galatasaray“ futbol klubununda bayrağının asılmasını vəsiyyət etmişdi.


BMT-nin Rezident Əlaqələndiricisi Qulam İshaqzainin Beynəlxalq Sülh Gününə həsr olunmuş tədbirdə çıxışı | BMT Azərbaycanda\nBMT-nin Rezident Əlaqələndiricisi Qulam İshaqzainin Beynəlxalq Sülh Gününə həsr olunmuş tədbirdə çıxışı\n22 сентјабр 2018\nDinc cəmiyyət dedikdə, hər kəs üçün ədalətin və bərabərliyin təmin olunduğu cəmiyyət nəzərdə tutulur.\nİDEA İctimai Birliyinin təsisçisi Leyla xanım Əliyeva!\nAzərbaycanın əmək və əhalinin sosial müdafiəsi naziri cənab Sahil Babayev!\nAzərbaycanın İnsan Hüquqları üzrə Müvəkkili Elmira xanım Süleymanova!\nHörmətli qonaqlar! Xanımlar və cənablar!\nBugünkü tədbirdə – Beynəlxalq Sülh Gününə həsr olunmuş “Dünyaya sülh” tədbirində çıxış etmək üçün mənə söz verdiklərinə görə təşkilatçılara təşəkkürümü bildirmək istərdim.\nBeynəlxalq Sülh Günü hər il sentyabrın 21-də dünyanın hər yerində qeyd olunur. Baş Assambleya bu günü həm ölkələr daxilində, həm də ölkələr və xalqlar arasında sülh ideallarının gücləndirilməsi üçün təsis edib.\nBMT-nin üzv dövlətləri 2015-ci ildə Dayanıqlı İnkişaf Məqsədlərini qəbul etdi, çünki onlar başa düşürdülər ki, dünyanın hər yerində bütün insanlar üçün sosial-iqtisadi inkişafa nail olmaq və onların hüquqlarının qorunmasını təmin etmək məqsədilə addımlar atılmadan dünyada sülh təmin edilə bilməz.\nDayanıqlı İnkişaf Məqsədləri yoxsulluq, aclıq, sağlamlıq, təhsil, iqlim dəyişikliyi, gender bərabərliyi, su, sanitariya, enerji, ətraf mühit və sosial ədalət kimi geniş spektrli məsələləri əhatə edir.\nSülh, ədalət və səmərəli təsisatları ehtiva edən 16-cı Dayanıqlı İnkişaf Məqsədi dayanıqlı inkişaf naminə dinc və inklüziv cəmiyyətlərin təşviqinə, hər kəs üçün ədalətə çıxışın təmin edilməsinə və bütün səviyyələrdə təsisatların səmərəliliyini, hesabatlılığını və inklüzivliyi təmin etməyə çağırır.\nDinc cəmiyyət dedikdə, hər kəs üçün ədalətin və bərabərliyin təmin olunduğu cəmiyyət nəzərdə tutulur. Sülh dayanıqlı ətraf mühitin bərqərar olmasına, dayanıqlı ətraf mühit isə sülhün güclənməsinə xidmət edir.\nBu il Beynəlxalq Sülh Günü “Sülh hüququ: Ümumdünya İnsan Hüquqları Bəyannaməsinin 70-ci ili” devizi altında keçirilir. Bu deviz insan hüquqları tarixinin dönüş nöqtəsi olan Ümumdünya İnsan Hüquqları Bəyannaməsinin 70-ci ildönümünə həsr olunub.\nÜmumdünya İnsan Hüquqları Bəyannaməsi dünyada ən çox dilə tərcümə olunan sənəddir. 500-dən artıq dildə mövcud olan bu sənəd qəbul olunduğu gündən bu günə qədər aktuallığını qoruyub saxlayır.\nBMT-nin Baş Katibi Antonio Quterreşin Beynəlxalq Sülh Günü ilə bağlı müraciətində qeyd etdiyi kimi, “indi bütün ölkələrin və xalqların Ümumdünya İnsan Hüquqları Bəyannaməsinin amallarını gerçəkləşdirməsi vaxtıdır. Bu Bəyannamə bəşər ailəsinin bütün üzvlərinə xas olan ləyaqəti və onların bərabər və ayrılmaz hüquqlarını qəbul edir.”\nO, hər kəsi gender bərabərliyini, inklüziv cəmiyyətləri, iqlim dəyişikliyə qarşı mübarizəni dəstəkləməyə və hamı üçün əbədi sülh naminə hər kəsin insan hüquqlarını müdafiə və təşviq etməyə səslədi.\nBu gün Beynəlxalq Sülh Gününə həsr olunmuş sərgini və uşaqların çəkdiyi rəsmləri görməyi səbirsizliklə gözləyirəm. Sülhə uşaqların gözü ilə baxmaq hər zaman maraqlıdır. Kim bilir, bəlkə də dünyada sülhə nail olmaq üçün ən yaxşı yolun nə olduğunu onlar bizə deyə bilər.\nBeləliklə, gəlin, birlikdə təhlükəsiz, ədalətli və çiçəklənən gələcək üçün çalışaq!


00:37 26 Fevral 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Unutmaq mərəzi...\nUnutqanlıq hamımızın tez-tez rastlaşdığı haldır. Gün ərzində hər birimiz telefon nömrəsini, adları, əşyaların yerini unuda bilirik. Xüsusən də son illər böyüklü-kiçikli çoxları unutqanlıqdan şikayət edir.\nMütəxəssislər deyir ki, əslində, unutmaq yeni məlumatı öyrənmək üçün gərəklidir. Bunlar beyində məlumatın işlənməsi müddətində olan, fizioloji olaraq normal sayılan unutmalardır. Bu unutmalar yeni məlumat öyrənmək üçün beyində əlavə həcm yaradır. Amma bunlarla yanaşı, unutqanlıq bəzi ciddi xəstəliklərin erkən əlaməti olaraq da özünü göstərə bilər. Bu xəstəliklərdən biri Azərbaycanda da rast gəlinən alzheimer xəstəliyidir.\nAlzheimer bəzi beyin hüceyrələrinin məhv olması ilə nəticələnən, dəqiq səbəbləri bilinməyən nevroloji bir xəstəlikdir. Xəstəlik klinik olaraq araşdırılan zaman yaddaş və digər intellektual qabiliyyətlərin nəzərəçarpacaq dərəcədə pozulması ilə qarşıya çıxır. Xəstəliyə tutulanların sayı gündən-günə artmaqdadır. Aparılan tədqiqatlar nəticəsində müəyyən edilib ki, 65 yaşdan yuxarı insanların 5 faizində, 80 yaşlıların 20 faizində, 90 yaşlı şəxslərin isə 30 faizində alzheimer xəstəliyi var. Ümumdünya Səhiyyə Təşkilatının məlumatlarına görə, bu sindromdan əziyyət çəkənlərin sayı 46 milyondur. 2030-cu ildə bu rəqəmin 75 milyona, 2050-ci ildə isə 132 milyona çatacağı təxmin edilir.\nXəstəlik ilk dəfə alman psixiatrı Alois Alzheimer tərəfindən kəşf olunub. O, işlədiyi Frankfurt Ağıl Xəstəlikləri xəstəxanasında 51 yaşlı qadın xəstəsini müayinə edərkən təsbit etdiyi bu tapıntının necə şərh olunmasını hələ bilmirdi, çünki o dövrün tibb kitablarında belə bir məlumat yer almırdı. Ağlını itirmə, epilepsiya və ağır psixiatrik pozuntular üzərində yeni inkişaf etdirilən texnikalarla araşdırmalarını davam etdirən Alzheimer bu xəstə qadında yaddaş, orientasiya, danışma pozuntusu, hallüsinasiyalar, paranoyya və gözlənilməz psixososial davranışları fərqləndirərək, xəstəxanaya yatırtdı və ciddi müşahidə altına aldı. Təxminən beş ilə qədər müşahidə etdiyi xəstəsi 1906-cı ilin aprelində vəfat etdi. Alzheimer, o vaxtlar çalışdığı Münih Kral Psixiatriya Klinikasında həmin qadının beynini yararaq çox əhəmiyyətli bəzi beyin toxuması dəyişikliklərini təyin etdi. Bu xəstədəki pozuntu ilə bağlı həm kliniki cədvəli, həm də mikroskopik tapıntıları tibb dünyasının diqqətinə təqdim edən Alzheimer, beləliklə, yeni xəstəlik kəşf edir və ona öz adını verir. Bəs alzheimer xəstəliyinin xüsusiyyətləri, əlamətləri, müalicə yolları hansılardır?\nBu unutqanlıq adi unutqanlıqdan fərqlənir\nPsixoterapevt Orxan Fərəcli deyir ki, alzheimer demensiyanın geniş yayılmış müalicəsi mümkün olmayan neyrodegenerativ xəstəliyidir. Xəstəlik zamanı beynin yeni məlumatları öyrənmə potensialı azalır. Bu xəstələrin beynində məlumatların ötürülməsinə xidmət edən bəzi kimyəvi maddələr çatışmır. Beynin yaddaşla və yeni məlumatları öyrənməklə bağlı bölgələrinin normal fəaliyyəti pozulur. Alzheimer irəliləyən - proqressiv xəstəlikdir. Xəstəlik insanda nitq, məntiq və yaddaş kimi əhəmiyyətli əqli göstəricilərin tədricən itməsi ilə nəticələnir. Bu zaman xəstənin işində, şəxsi, sosial həyatında getdikcə artan ciddi problemlər yaranır: "Bəzən evin içində otaqları səhv salmaq, evin yolunu tapmamaq, illərdir yaşadığı bölgədəki məkanları qarışdırmaq, danışarkən düzgün kəlmə seçməkdə çətinlik çəkmək xəstəliyin ilk əlamətləridir. Bu xəstəlik zamanı yaranan unutqanlıq adi unutqanlıqdan fərqlənir. "Mən bu otağa niyə girmişdim?” tipində unutqanlıq deyil. Daha ciddi və həyatı zədələyən unutqanlıqdır. Bu xəstəlik adətən xırda unutqanlıqlarla başlayır. Məsələn, şəxs yeməyin altını söndürməyi unudur, marketə gedəndə almalı olduğu 10 ərzaqdan 6-sını xatırlaya bilmir. Bu unutqanlıq get-gedə artır və özünü daha ciddi məsələlərdə göstərir. Evin yolunu tapa bilmir, bir dəfə verdiyi sualı 5 dəqiqə sonra yenə verir, uşaqlarının, nəvələrinin adlarını xatırlaya bilmir. Bəzən gecə ilə gündüzü qarışdırır, hamıya yaxşı məlum olan tarixi günləri, ad günlərini unudur. Artıq o şəxsin yanında mütləq adam olmalıdır. Çünki evdən çıxıb geri qayıda bilməz, itər. Ən sonda isə adi hərəkətləri belə (qapını açmaq, çay içmək və s.) bacarmamaq, özünü idarə edə bilməmək mərhələsinə çatır. Bu mərhələdə xəstələr mütləq qulluğa ehtiyac duyur, 24 saat nəzarət altında saxlanmalıdırlar. Adətən belə xəstələrin yaxınları deyir ki, "necə ola bilər yaddaşında problem var, axı 30-40 il əvvəlki hadisələri xatırlayır”. Bəli, alzheimer zamanı yaddaş məhz belə pozulur - əvvəl təzə xatirələr, hadisələr beyində itir, sonra köhnələr”.\nBoksçular da risk altındadır\nHəkimin sözlərinə görə, xəstəliyin yaranma səbəbi, nədən qaynaqlandığı dəqiq məlum olmasa da, bəzi ehtimallar var. Beynin keçirilmiş infeksion xəstəlikləri, yaddaşın itirilməsi ilə nəticələnən kəllə-beyin travmaları, damar problemləri, tez-tez təkrarlanan depressiyalar, beyin şişləri, neyronlar arası sinaptik əlaqələrin itməsi ilə nəticələnən faydalı element çatışmazılığı, neyronların hər hansı səbəbdən kütləvi məhvi və ya itirilməsi, daun sindromu, hipotiroidizm, eləcə də genetika gələcəkdə alzheimer olma ehtimalını artırır: "Hələ ki, alzheimer xəstəliyinin səbəbi kimi heç bir dəqiq faktor müəyyən edilməyib. Yaş, irsilik, ekoloji amillər, həyat tərzi və ümumi sağlamlıq da daxil olmaqla bir sıra faktorların buna səbəb olduğu ehtimalı var. Bəzi insanlarda bu xəstəliyin simptomları büruzə vermədən uzun illər gizli inkişaf edə bilər. Yaş alzheimerin ən böyük səbəbidir. Bu xəstəliyə 65 yaşdan sonra hər 14 insandan birində, 80 yaşdan sonra isə hər 6 nəfərdən birində rast gəlinir. Buna baxmayaraq, xəstəlik yalnız yaşla məhdudlaşmır. Belə ki, Böyük Britaniyada 65 yaşdan aşağı 40 mindən çox alzheimer xəstəsi var. Bir çox insan isə irsi olaraq bu xəstəliyə tutulmaqdan qorxur. Hazırda alimlər xəstəliyin irsilik dərəcəsini araşdırırlar. Xromosomlarının tərkibindəki fərqlərə görə 50 yaşı keçmiş daun xəstələrinin alzheimer xəstəliyinə tutulma riskləri yüksəkdir. Baş və boyun nahiyəsindən ağır yaralananlar, başlarından davamlı zərbələr alan boksçular da risk altındadırlar. Həmçinin tədqiqatlar göstərir ki, siqaret çəkən, yüksək qan təzyiqi, xolesterini və şəkəri olan insanlar da yüksək risk daşıyıcılarıdır. Siqaret çəkməməklə, sağlam pəhrizlər saxlamaqla və orta yaşdan etibarən daim qan təzyiqi və xolesterini yoxlatmaqla bu riskləri azalda bilərsiniz. Sağlam çəkiyə malik olmaq, fiziki, sosial və əqli fəaliyyətlərin daxil olduğu aktiv bir həyat sürmək də riskləri azaldır”.\nXəstəliyin tam müalicəsi olmasa da...\nOrxan Fərəcli xəstəliyin diaqnozunun yalnız dəqiq kliniki-patoloji müayinələrdən sonra qoyulduğunu qeyd edib. Belə ki, xüsusi testlərlə şəxsin yaddaşı yoxlanır. Bəzən beynin ölmüş hüceyrələrinin və beynin həcminin kiçildilməsinin dərəcəsini müəyyənləşdirmək üçün MRT müayinəsinə də gərək olur. Dəqiq diaqnoz qoyulandan sonra müəyyən dərmanlarla xəstəliyin irəliləməsinin qarşısı alına bilir. Lakin xəstəliyin tam müalicəsi təəssüf ki, hələ də yoxdur: "Buna baxmayaraq, xəstəliyin əlamətlərini yüngülləşdirən, inkişafını yavaşladan dərman müalicəsi mövcuddur. Dərmanlarla sadəcə problemin dərinləşməsinin qarşısını ala bilirik. Amma itirilmiş vəziyyəti bərpa etmək çətindir. Alzheimer xəstələrinin beyinlərində kimyəvi maddə olan asetilkolin çatışmır. Beyni mövcud asetilkolinlə təmin edən dərmanlar təyin edilir. Bu dərmanlar müəyyən vaxt çərçivəsində, xüsusilə də 6-12 ay ərzində xəstəliyin simptomlarını sabitləşdirirlər. Müalicəni nevroloq da, psixiatr da yaza bilir. Xəstədə davranış pozuntuları, özünə zərər vermə, paltarlarını soyunmaq, söyüş söymək kimi hallar da varsa, psixiatrın baxması daha məsləhətdir. Çünki bu davranış pozuntularını aradan götürmək üçün də əlavə dərmanlara ehtiyac ola bilər”.\nPsixiatr vurğulayıb ki, diaqnozun erkən qoyulması üçün qətiyyən gecikmək olmaz. Bu xəstəlik zamanı müalicədə gecikmə beynin ölümü ilə nəticələnə bilir ki, onu bərpa etmək çətindir. Xəstəlik nə qədər erkən aşkarlansa, ağırlaşma tezliyi bir o qədər az olar: "Erkən mərhələdə diaqnozun qoyulması olduqca əhəmiyyətlidir. Odur ki, ailənizdə yaşlı insanların vaxtında həkim müayinəsindən keçməsinə çalışın. Yaxınlarınız arasında alzheimer xəstəliyinin simptomlarından hər hansı birinə və ya bir neçəsinə rast gəlsəniz, mütləq həkimə müraciət edin. Müalicə tez başlanarsa, xəstəliyin irəliləməsinin qarşısını almaq və ya zəiflətmək mümkün olar”.\nHil faydalı ədviyyatlardan biridir00:26 18.08.2019\nKliniki Tibbi Mərkəzin yoluxucu xəstəliklər şöbəsinə yerləşdirilən İrandan gəlmiş iki nəfərin səhhətlərində problem yoxdur00:26 18.08.2019\nDST-nin rəsmi internet səhifəsi: Azərbaycanda koronavirusa yoluxma halı aşkarlanmayıb00:26 18.08.2019\nSəhiyyə Nazirliyi və İcbari Tibbi Sığorta üzrə Dövlət Agentliyi vətəndaşları yalnız rəsmi məlumatlara inanmağa çağırır00:26 18.08.2019\nKoronavirusa yoluxmuş şəxslərin Mərkəzi Klinik Xəstəxanaya yerləşdirilməsi ilə bağlı yayılan səs yazısı həqiqəti əks etdirmir00:26 18.08.2019\nZərərli piy00:26 18.08.2019


Lizinq Şirkətləri Assosiasiyasının rəhbəri: Azərbaycanda lizinqin inkişaf potensialı böyükdür (video)\nBiznes və iqtisadiyyat xəbərləri 9 İyul 2007 16:32 (UTC+04:00)\nAzərbaycan, Bakı /müx. Trend Ü.İsmayılova / Lizinq Şirkətləri Assosiasiyası 2005-ci ildə yaradılıb və hazırda 9 şirkət və bankla təmsil olunur. Əvvəllər isə Assosiasiya 12 üzvlə təmsil olunurdu və onlardan üçü lizinq fəaliyətini dayandırıb.\nTrend ın Azərbaycanın Lizinq Şirkətləri Assosiasiyasının prezidenti, AG Leasinq lizinq şirkətinin rəhbəri Azər Məmmədovla müsahibəsi:\n-Sizin fikrinizcə Azərbaycanda lizinq xidmətləri bazarı necə inkişaf edir?\n- Hazırda Azərbaycanda lizinq fəaliyyəti kifayət qədər məşhurdur və biz bu bazarın problemlərinin həlli ilə məşğul oluruq. Assosiasiya öz fəaliyyətini vergiqoyma, lizinq şirkətlərinə ağır vergilər qoyulmasının qarşısını almaq istiqamətində yönəldib. Bizim başlıca məqsədimiz lizinqin bazardakı digər maliyyə xidmətləri ilə müqayisədə rəqabət qabiliyyətini artırmaqdır. Qeyd edim ki, lizinqin ən başlıca rəqibi bank kreditləşməsidir və bu gün bir sıra mövqelərinə görə lizinq heç də əlverişli vəziyyətdə deyil. Lizinq vergiyə çox həssasdır və bizim təşəbbüslərimiz bu növ maliyyə xidmətinin gələcək inkişafına yönəlib. Ekspertlərin hesablamalarına görə, Azərbaycanda lizinqin potensialı 500 mln. manat təşkil edir. Potensial böyükdür, lakin lizinq şirkətlərinə sahibkarlara xidmət göstərilməsində kömək etmək lazımdır. Nəticədə bu, yeni iş yerlərinin yardılmasına, şirkətlərin, həmçinin dövlət büdcəsinə vergi daxil olmalarının artmasına gətirib çıxaracaq.\n- Lizinqin konkret hansı problemləri var?\n- Azərbaycanın lizinq bazarının problemlərindən biri lisenziyalaşmanın və lizinq fəaliyyəti nizamlayıcısının yoxluğudur. Assosiasiya artıq işini qanunvericilik təşəbbüslərinə doğru yönəldib və əgər biz ortaq məxrəcə gələ bilsək, bu halda təşəbbüslərdən biri belə bir nizamlayıcının yaradılması olacaq. Əgər hökumət bizə kömək edərsə, biz bu məsələni həll edə bilərik.\nProblemin həllindən sonra, xüsusilə vergi probleminin həllindən sonra biz lizinq bazarının nizamlayıcısının yaradılması təşəbbüsu ilə çıxış edəcəyik. Hələ ki, biz bu məsələyə çox maraq göstərmirik, çünki hazırda lizinq bank kreditləşməsi kimi cəlbedici deyil, lizinq şirkətlərinin sayı azdır.\nHökumətin qəbul edəcəyinə ümid etdiyimiz yeni qanunlara gəldikdə isə, biz maksimal dərəcədə şəffaf olmaqda maraqlıyıq. Biz bazara bir gün ərzində gəlməmişik, ölkə üçün çalışırıq və hər bir ölkənin iqtisadiyyatının dayandığı kiçik və orta sahibkarlığı inkişaf etdiririk. Biz bu işdə obyektiv olmağa hazırıq.\n- Azərbaycanın qanunvericilik bazası lizinqin inkişaf perspektivlərinə nə dərəcədə cavab verir?\n- Biz fikirləşirik ki, Azərbaycanın mülki məcəlləsinin lizinqə dair maddələri indiki dövrün tələblərinə cavab vermir, bir çoxu köhnəlib və yenidən nəzərdən keçirilməyə ehtiyacı var. Hazırda Assosiasiyanın hüquqi komitəsinin tərkibində razılığa gəlmək istiqamətində iş aparırıq, dövlət orqanlarından lizinq haqqında yeni qanun qəbul etməyi, yaxud da mövcud mülki məcəlləni təkmilləşdirməyi xahiş etmək məsələsini müəyyənləşdiririk. Bu sahədə biz özəl qeyri- kommersiya təşkilatı olan ACDI/VOCA ilə danışıqlar aparmışıq və bu təşkilat bizim təşəbbüsümüzü dəstəklədiyini, yeni qanunun hazırlanmasında və ya mülki məcəllənin təkmilləşdirilməsində texniki yardım göstərməyə hazır olduğunu bəyan edib. Biz hesab edirik ki, Assosiasiyanın hüquqi komitəsi hələ iki ay da fəaliyyət göstərəcək, sonra isə ya mülki məcəllə üzərində, ya da lizinq haqqında qanun üzərində konkret iş başlayacaq.\n- Bu gün lizinq şirkətləri beynəlxalq maliyyə institutları ilə hansı səviyyədə əməkdaşlıq edir?\n- Ölkənin bazarı günü-gündən investorlar üçün daha maraqlı olur. Azərbaycan balaca ölkədir, lakin biz iqtisadiyyatın sürətli inkişaf tempinə malikik, manat güclü valyutadır. Dünyanın inkişaf etmiş ödkələrinin bir çox şirkətləri ölkənin maliyyə əməliyyatlarında iştirak edirlər. Bir az əvvəl qeyd etdiyim kimi, lizinqin ən böyük rəqibi bank kreditləşməsidir. Məsələ ondadır ki, bankların əksəriyyəti artıq beynəlxalq maliyyə institutları ilə əməkdaşlıq edirlər. Azərbaycan bankları uzunillik tarixə malikdir, lizinq şirkətləri isə cavandır və hələ kifayət qədər kapitallaşmayıb. Çox az şirkətlərin kapitallaşması bir milyon və ya bir milyondan çoxdur.\nCiddi bir maliyyə institutu üçün kiçik kredit tarixinə malik olan, beynəlxalq standartlara uyğun audit aparmayan, reytinq əldə etmək üçün addım atmayan balaca lizinq şirkəti ilə əməkdaşlıq etmək problemli məsələdir.\nBeynəlxalq maliyyə institutları üçün 5-10 mln. dollar sərmayə daha maraqlıdır. Lakin bu gün Azərbaycanda, demək olar ki, heç bir lizinq şirkəti belə ciddi maliyyə institutları ilə danışıqlara başlamağa hazır deyil. Buna baxmayaraq hazırda investorlarla danışıqlar aparılır və fikirləşirəm ki, bu yaxınlarada Azərbaycanda ucuz xarici pullar meydana gələcək.\n- Bu ilin sonuna qədər lizinq şirkətlərinin portfelinin nə qədər artacağı gözlənilir?\n- Mənim hesablamalarıma görə, Azərbaycanın lizinq şirkətlərinin ümumi portfeli ilin sonuna qədər 100 mln manatı ötəcək. Beynəlxalq Maliyyə Korporasiyasının məlumatına görə, ölkədə ümumi lizinq portfeli 80 mln. manat təşkil edir. Lakin BMK ölkədə lizinqə dəstək proqramını başa vurub və bu istiqamətdə artıq iş aparmır. Assosiasiyanın çərçivəsində biz öz hesablamalarımızı başlamağı planlaşdırırıq. Azərbyacanda lizinqin inkişaf perspektivlərinə gəldikdə isə, deyə bilərəm ki, bizim təşəbbüslərimizin qəbulundan sonra Azərbaycanda lizinq xidmətlərinin sürətli inkişafı başlanacaq.


İşğaldan azad edilən torpaqlarımızda qaldırılan Azərbaycan bayrağı Azadlıq meydanında qürurla dalğalandırıldı\n2020-ci il Azərbaycan xalqının ən qürurlu, ən parlaq zəfər ili kimi, bəşər var olduqca xatırlanacaq əbədi qələbə imzası atdığı möhtəşəm tarix oldu. Ötən ilin son baharı odlar diyarına nurla qədəm qoydu və illərlə həsrətində olduğumuz yurd nisgilini, Qarabağ həsrətini bir andaca bitirdi. Çox şanlı, qürurlu günlər yaşadıq, zəfərlər qeyd etdik. Həmin təntənəli günlərdən biri isə Azadlıq meydanında baş tutan 10 dekabr Zəfər paradı idi.\n“2016-cı ilin Aprel döyüşlərində, 2018-ci ilin Naxçıvan əməliyyatında işğalçılardan azad edilmiş torpaqlarda Azərbaycan bayrağı qaldırıldı. Bunun çox böyük mənəvi əhəmiyyəti var. Həmin o bayraqlar bu gün bu paradda, Azadlıq meydanında nümayiş etdiriləcək. Bu bayraqlar hərbçilərimizi qabağa aparırdı. Bu bayraqlar döyüşdə olan bayraqlardır. Bu gün bu bayraqlar Azərbaycanın işğaldan azad edilmiş torpaqlarında dalğalanır və bu parad üçün buraya gətirilib. Gün gələcək və bu gün işğal altındakı torpaqlar azad olunandan sonra orada qaldırılacaq Azərbaycan bayrağı Azadlıq meydanına gətiriləcək və hərbi paradda göstəriləcək”.\n2018-ci il iyunun 26-da Prezident İlham Əliyev Azərbaycan Silahlı Qüvvələrinin 100 illiyi münasibətilə keçirilən təntənəli hərbi paraddakı nitqini bu fikirlərlə yekunlaşdırmışdı...\nVə üzərindən cəmi iki il yarım keçəndən sonra, 2020-ci ilin 10 dekabrında keçirilən Qələbə Paradında Azərbaycan xalqı Azadlıq meydanında o böyük anın şahidi oldu. Silahlı Qüvvələrimizin şəxsi heyəti Dövlət bayrağımız və şanlı hərb tariximizə qızıl hərflərlə yazılmış 44 günlük Vətən müharibəsinin Zəfər bayrağı altında gözlərimiz önündən fəxrlə ötüb keçdi. Böyük Qələbənin qazanılmasında müstəsna xidmətləri olan hərbi hissələrin döyüş bayraqları Azadlıq meydanında vüqarla dalğalandırıldı.\nVətən müharibəsində müqəddəs döyüşlərdə əsl qəhrəmanlıq və şücaət göstərərək xalqımıza Böyük Qələbə sevinci yaşadan, 30 illik Qarabağ nisgilinə son qoyan rəşadətli ordumuzun qalib əsgər və zabit heyəti möhtəşəm “Azərbaycan fanfarasının” qələbə sədaları altında qürurla addımladılar...\nAzərbaycanın müstəqillik tarixindəki ilk Zəfər paradı\nAzadlıq meydanı hələ bugünə qədər belə möhtəşəm məqam yaşamamışdı. Düzdür, indiyə qədər bu meydanda çox tədbirlər, paradlar baş tutmuş, ölkənin müstəqilliyi uğrunda mitinqlər, yürüşlər keçirilmişdi. Ancaq indi Azadlıq meydanı tamam başqa bir əhvalda, coşqudaydı. Azərbaycan müstəqillik tarixindəki ilk Zəfər paradını keçirirdi.\nBu parad haqq savaşımızın qalibiyyətinə həsr olunmuşdu. Bu paradda bütün dünya bir daha “Qarabağ Azərbaycandır!” haqq nidasının hayqırtısına qulaq vermişdi...\nƏslində, Azərbaycan xalqı Zəfər paradına qədər uzun yol qət etmiş, illər ərzində görülən məqsədyönlü işlər, keçilən yol nəticəsində indiki sevincli məqama yetmişdi. Xüsusilə Prezident İlham Əliyevin həyata keçirdiyi güclü dövlət, güclü ordu strategiyasının, milli birliyi və həmrəyliyi dəstəkləyən uğurlu siyasətinin məntiqi bəhrəsi olaraq uzun zamandır həsrətində olduğumuz qələbə şadyanalığını yaşayır, ürəyimizdəki yurd nisgilini birdəfəlik silirdik.\nMüzəffər Ali Baş Komandanın qətiyyətli və uzaqgörən siyasəti, ordumuzdakı ruh yüksəkliyi, torpaqlarımızın bir qarışını belə düşmənə verməyəcək əzmdə olması cəbhədəki uğurlarımızın rəhni idi.\nƏslində, şanlı ordumuz bu tarixi günə 2016-cı ilin “Aprel döyüşlərində”, 2018-ci ilin may ayında “Günnüt əməliyyatı”nda start vermişdi. Ötən ilin Tovuz, həmçinin avqust təxribatlarında da təcavüzkarlara layiqli cavab vermiş, yerinə otuzdurmuşdu.\nAmma törətdiyi təxribatlar zamanı aldığı layiqli cavablardan dərs çıxarmağı bacarmayan Ermənistan 2020-ci ilin 27 sentyabrında yenidən Azərbaycanın sərhədində təxribat törətməyə, mülki əhalini hədəfə almağa başladı. İdbar əməlləri ilə özlərinin çirkin planlarını həyata keçirmək üçün ağılsız və uğursuz bir cəhd etdi. Və elə bu ağılsız cəhdləri ilə də həm siyasi müstəvidə, həm beynəlxalq arenada, həm də hərb meydanında məğlubiyyətlərinin altına böyük bir imza atdı.\nVətən uğrunda irəli!\nAli Baş Komandanın vətən uğrunda “İrəli” əmri ilə on minlərlə gəncimiz öz ata-baba yurdlarının harayına hay verdi. İgidlərimiz silaha sarılaraq mənfur düşmənə həddini bildirməyə tələsdilər.\nAzərbaycan Ordusu bu şanlı 44 gün ərzində hər gün irəli getdi, hər gün tarix yazdı.\nDaim irəli atıldılar, sıldırımlar aşdılar, silah işlətmək mümkün olmayanda belə, yalın əllə düşmənin nəfəsini kəsdilər, yaralansalar da döyüşməkdən vaz keçmədilər, mənfurları diz çökdürdülər, dəmir yumruqlarının zərbəsi ilə erməni silahlılarını məhv etdilər.\nBir həmləsi ilə düşmənin murdar ayağını qarış-qarış torpağımızdan çıxarıb atan igid əsgərlərimiz xalqımıza hər gün zəfər müjdəsi verməyə, haqqın, ədalətin rəmzi olan Azərbaycanın üçrəngli müqəddəs bayrağını vətən torpağında, zirvələrimizdə dalğalandırmağa başladılar...\nCəbrayıl, Füzuli, Zəngilan, Qubadlı rayonları, Suqovuşan, Hadrut qəsəbələri, Xocalının və Kəlbəcərin bir hissəsi, Murovdağ silsiləsi, Laçının cənub hissəsi, strateji yüksəkliklər döyüş meydanında düşməndən azad edildi. Noyabrın 8-də Şuşa şəhərinin azad edilərək orada Azərbaycan bayrağının qaldırılması ilə şanlı müharibəmizə yekun vuruldu. Bu tarixi hadisə ilə düşmənin beli qırıldı, təslim olmağa məcbur qaldı. Ondan bir gün sonra daha 70 kənd işğalçılardan təmizləndi. Beləliklə də, düşmən ən müasir silahlarla təmin olunmuş qəhrəman Azərbaycan Ordusunun qarşısında davam gətirə bilməyib təslim oldu və noyabrın 10-da təslimçilik bəyanatını imzaladı.\n10 noyabr tarixi qələbəsindən düz bir ay sonra, dekabrın 10-da isə Azadlıq meydanında Azərbaycan Silahlı Qüvvələrinin Vətən müharibəsində qazandığı parlaq qələbəyə həsr olunmuş möhtəşəm Zəfər paradı keçirildi.\nVurğulamalıyıq ki, Zəfər paradının məhz 10 dekabr tarixinə təyin olunmasının da öz dərin mənası var idi. Belə ki, sözügedən tarix Dağlıq Qarabağdakı qondarma separatçı rejim üçün simvolik önəm daşıyırdı. 1991-ci ilin bu günündə Qarabağda dırnaqarası referendum keçirilmişdi və Dağlıq Qarabağın azərbaycanlı əhalisinin iştirak etmədiyi “referendumda” ermənilər “müstəqillik” elan etmişdilər. İndi isə Azərbaycan dünya ermənilərinin hər il xüsusi təmtəraqla qeyd etdiyi bu tarixdə Qələbə paradı keçirməklə həm Ermənistana, həm də onun xarici himayədarlarına bir daha bəyan etdi ki, Qarabağ Azərbaycandır və bu, dünya durduqca belə olacaq.\nXalqımız ona bu qələbəni yaşadan qəhrəman oğullarına fəxarətlə tamaşa etdi\n10 dekabrda Azadlıq meydanında Azərbaycan xalqı ona bu qələbəni yaşadan qəhrəman oğullarına yaxından tamaşa etdi, onlarla qürurlandı, hər birinə minnətdarlıq duydu.\nVətən uğrunda canlarını fəda edən şəhidlərimizin ruhunun şad olduğunu duyduq...\nZəfər paradında Prezident İlham Əliyev, birinci xanım Mehriban Əliyeva, Türkiyə Respublikasının Prezidenti Rəcəb Tayyib Ərdoğan və xanımı Əminə Ərdoğan iştirak etdilər.\nParadda 3000 nəfərdən artıq şəxsi heyətin, 150-dək hərbi texnikanın, o cümlədən silahlanmaya yeni qəbul edilmiş müasir hərbi texnikanın, raket və artilleriya qurğularının, hava hücumundan müdafiə sistemlərinin, eləcə də hərbi gəmi və katerlərin bir qisminin nümayişi oldu.\nVətən müharibəsində Qələbənin əldə edilməsində çox mühüm rol oynayan puaların, xüsusilə “İti qovan”ın (“Orbiter-1KM”) nümayişi hər birimizə xüsusi zövq verdi, onların həqiqətən də işğalçını torpaqlarımızdan iti qovan kimi qovma görüntüləri bir daha gözlərimiz önünə gəldi.\nZəfər paradında “Su-25” hücum və hava dəstək təyyarələr qrupunun səmada Azərbaycanın Dövlət bayrağının təsvirini yaratması qəlblərimizi riqqətə gətirdi, üçrəngli şanlı bayrağımızın daim yüksəklərdə dalğalanacağını təcəssüm etdirdi.\nAzadlıq meydanına 44 günlük Vətən müharibəsində düşməndən qənimət götürülmüş hərbi texnikaların bir qismi gətirildi. Vətən müharibəsi zamanı Azərbaycan Silahlı Qüvvələrinin işğaldan azad olunan ərazilərdə ermənilərdən qənimət götürdüyü və sıradan çıxardığı 2 mindən çox avtomobilin nömrə nişanlarından hazırlanan kompozisiya paradda nümayiş olundu. Dağlıq Qarabağ ərazisinin əzəli Azərbaycan torpağı olduğu kompozisiyanın üzərinə həkk olunan “Qarabağ Azərbaycandır!” şüarı ilə bir daha bəyan edildi. Və igid oğullarımızın darmadağın etdiyi düşmən texnikalarını seyr etmək bir başqa coşqu yaşatdı hər birimizə, Azərbaycanın dəmir yumruğunun qarşısında heç bir gücün, silahın, sursatın dayana bilməyəcəyini göstərdi. Cənab Prezident İlham Əliyevin Zəfər paradında vurğuladığı kimi: “...Bu dəmir yumruq düşmənin belini qırdı, düşmənin başını əzdi. Bu gün biz qəhrəman xalq kimi bu bayramı qeyd edirik. Azərbaycanın müzəffər Ordusu öz tarixi missiyasını yerinə yetirdi, Ermənistanı məğlub etdi. Ermənistan ordusu, demək olar ki, yoxdur, məhv edilib. Bundan sonra əgər erməni faşizmi bir daha baş qaldırsa, nəticə eyni olacaq. Yenə Azərbaycanın dəmir yumruğu onların belini qıracaq”.\nDüşmən Azərbaycanın qalib Ordusunun dəmir yumruğunu bir daha başında hiss etdi...\nMənfur düşmən indiyə qədər keçirilən hərbi paradlarda Azərbaycan Ordusunun hansı imkanlara malik olduğunu, gücünü, qüdrətini seyr edib görmüşdü. Dekabrın 10-da isə cəmi 44 gün ərzində qarşısında diz çökdüyü, həmlələrinə boyun əydiyi qalib Azərbaycanın müzəffər Ordusunun Azadlıq meydanında qürurla addımlamasına canına düşən ömürlük vahimə ilə bir daha baxdı, bu ordunun dəmir yumruğunu bir daha başında hiss etdi...\nEyni zamanda işğalçı Ermənistanla yanaşı ona havadarlıq edən dövlətlər də Azərbaycan Ordusunun gücünün şahidi oldu. Haqq davasında çıxdıqları yolda onları heç bir gücün dayandıra bilməyəcəyinə bir daha vaqif oldu.\nXalq-Dövlət-Ordu birliyi işğalçı üzərində əbədi qələbənin möhürünü vurdu, bu birlik Vətən müharibəmizi qalibiyyətlə taclandırdı, haqq zəfər çaldı.\nMüzəffər sərkərdəmiz İlham Əliyevin də Zəfər paradında qürurla vurğuladığı kimi, Azərbaycan tarixi ədaləti bərpa etdi: “Mən 2003-cü ildə Prezident vəzifəsinə seçiləndə Konstitusiyamıza və müqəddəs Qurani-Kərimə əl basaraq and içmişdim ki, Azərbaycanın ərazi bütövlüyünü qoruyacağam. Bu gün böyük qürur hissi ilə deyə bilərəm ki, Azərbaycan öz istədiyinə nail oldu, tarixi ədaləti, beynəlxalq hüququ bərpa etdi”.\nBəli, 30 ildə dünyanın aparıcı dövlətlərinin, nüfuzlu beynəlxalq təşkilatlarının edə bilmədiklərini Azərbaycan Ordusu cəmi 44 günə həyata keçirdi. İllərdir işğalda qalan torpaqlarını azad etdi, yüz minlərlə köçkününün ürəyindən Vətən nisgilini söküb atdı. Hər birimizə Azərbaycan tarixinin ən şanlı günlərinin şahidi olmaq kimi bəxtəvər ömür, bütöv Azərbaycan ərməğan etdi.


Səhiyyə Nazirliyi: Allergik xəstəliklər COVID-19 əleyhinə peyvəndləmə üçün əks göstəriş deyil – Foodinfo.az\nFoodinfo.az-ın məlumatına görə, bunu Səhiyyə Nazirliyinin baş allerqoloqu Lalə Allahverdiyeva deyib. O bildirib ki, SARS-CoV-2 koronavirusu bronxial astmanın kəskinləşməsi üçün triggerdir və ağır pnevmoniyaya səbəb ola bilər: “Ağır dərəcəli, nəzarət olunmayan bronxial astma COVID-19 ilə xəstələnmiş şəxslərdə daha ağır nəticələrə gətirib çıxara bilər. Bu səbəbdən, allergiyası olan pasiyentlərdə koronavirus infeksiyasının ən yaxşı profilaktikası elə allergiyanın özünün müalicə edilməsidir. Xəstələr allergiya əleyhinə bazis terapiyanı almalıdırlar, bu da xəstəliyi nəzarətə almağa və ağırlaşmalardan qaçmağa imkan verər.\n50-dən çox ölkənin iştirak etdiyi səriştəlilik sınaqlarında AQTİ laboratoriyaları yüksək nəticə əldə